
Šiemet sukanka 500 metų nuo Lietuvių-—LeE 
kų unijos Gardelyje (1413 m.). 

Gardelio unijos aktas turėjo labai didelę svar¬ 
bą visame vėlesniame Lietuvos historijos bėgyje. 
Siame rašte ilgiau apsistosime mes ne vien ant 
Gardelio unijos, bet ir ant visų kitų „unijų”, ku¬ 
rios stengėsi supančioti Lietuvą ir ant amžinų lai¬ 
kų pririšti ją prie Lenkijos. Žodžiu, pasistengsi¬ 
me išguldyti čionai Lietuvių-Lenkų santikius 
„unijos” amžių bėgyje, idant šios gadynės Lietu¬ 
viai pažintų „broliškus” Lenkų veiksmus Lietu¬ 
vių link senovėje ir mokėtų geriau apkainuoti šios 
dienos Lenkų teikiamą mums „brolišką vienybę”. 

Mes privalome atsižvelgti i praeitį, idant ge¬ 
riau suprastume dabartį. Lai praėjusių amžių mū¬ 
sų bočių klaidos bus mums pamokinimu ir per¬ 
spėjimu. 

J. GABRYS .. 


Paryžiuje 
27 . VIII. 1913. 




SUSIVIENIJIMO LIET. R. K. A. NARIAMS. 
'Gerbiamieji:— 

S. L. R. K. A. yra tai vienatinė katalikiškai — 
tautiška organizacija, kuri rūpinasi nevien tik 
medžiagiška, bet ir dvasiška savo nariu gerove. 
Tai, ką Susivienijimas neša savo nariams medžia¬ 
giškai, atrasime organe ir valdybos atskaitose; tai 
gi, ką dvasiškai, lai ši knyga esti pavyzdžiu. Kaip 
daug kitų, taip ir šią knygą Susivienijimas parū¬ 
pino ir išleido savomis lėšomis. Išlaidos dide¬ 
lės. Tečiaus Susivienijimas nežiūri į tai, o tik į sa¬ 
vo nariu labą. Vienatinis dalykas, kurio Susivieni¬ 
jimas nuo jūs, draugai, laukia, tai jūsų simpatija. 

Su pagarba 

S. L. R. K. A. Valdyba. 

I. 


Liet avių—Lenkų unijos priežastys ir netikėtos jos pasekmes. 

Pirma, negu prieiti prie Lietuvių—Lenkų santikių 
išguldymo unijos metu, dirstelkime į tąs priežastis, ku¬ 
rios privertė Lenkiją jieškoti tos unijos su Lietuva. 

Mozūrų kunigaikštis Konradas parsikvietė Kryžuo- 
čius 1225 m. ant Lietuvių (Parusiu) galvos. Apdovano¬ 
jo juos Kulmijos žeme ir Niešavos miestu Kujavuose. 
Dešimčiai metų praslinkus matome mes Kryžuočius už¬ 
ėmusius jau didelius žemės plotus, išskleidusius savo 
valdžią toli už Kulmijos ir Niešavos pakraščių. Jiems 
prigulėjo jau Orlovas, Rogova ir kitos gretimos Lenkijos 
srįtys iš vienos pusės ir didelis Parusiu žemės plotas 
Vyslos upės įtakoj iš kitos pusės. 

Kryžuočiai, netrukus susivienyję su Kardininkais, 
tuo metu jau apėmusiais kuone visą Letgalių žemė, ta¬ 
po galybe, kuri ėmė grasinti ne vien Lietuviams, bet ir 
patiems savo geradėjams. Lenkams, parsikvietusiems 
juos i savo pakraštį. 

Historiška klaida buvo padaryta, pasekmės jos pasi¬ 
rodė labai blėdingos, stačiai mirtinos ne tik Lietuvai, bet 
ir pačiai Lenkijai. Amžių bėgyje parkviesti Mozūrų ku¬ 
nigaikščio Kryžuočiai išaugo ant Parusiu griuvėsių į 
galingą valstiją, kuri stengėsi dabar aprėpti visus Ry¬ 
tus, ne tik Lietuvą, bet ir pačią Lenkiją. Lenkai, pajutę 
gręsiantį jiems pavoju ir matydami, jog patįs neįstengs 
atremti galingo priešo, kreipėsi pagalbos jieškodami pas 
tuos, kam buvo iškasę prapulties duobę; siuntė savo 
pasiuntinius Lietuvon. Pirmutinis ryšis tarp Lietuvos 
ir Lenkijos tapoj padarytas Gediminui leidžiant savo 
dukterį Aldoną. Juž Lenkų karaliaus Kazimiero ir grą¬ 
žinant Lenkijai apie 24.000 Lenkų-vergų. Antras stip¬ 
resnis ryšis tarp Lietuvos ir Lenkijos įvyko 1386 m.. 

kuomet Lenkai išleido savo karalaitę Jadvygą už did. 
Lietuvos kunigaikščio Jogailos. 

Dar pirm apsivesiant 1385 m. Jogaila prisižadėjo 
Lenkų pasiuntiniams, aplankiusiems jį Krėvoje 1 ) pasi¬ 
rūpinti sugražinti Lenkams Vokiečių atimtąsias jiems šalis: Pa¬ 
marį, Sileziją, Kelmės, Dobryn’o ir Velun’o, 2 ) prikergti prie Len¬ 
kijos Lietuvą ir visas jai prigulinčias Gudų kunigaikštijas ant 
,,amžinų laikų”, 3) paliuosuoti Lietuvos vergijoj esančius Len¬ 
kus, 4 ) užmokėti 200 tūkstančių florenų Austrijos Viliui, Jadvy¬ 
gos sužiedotiniui. 

Tokios tai buvo sąlygos Krėvos unijos, sulyg kurių, 
kaip matome, Lietuva turėjo būti prikergta prie Len¬ 
kijos. Sulyg šios Jogailos padarytos su Lenkais sutar¬ 
ties, Lietuva turėjo tapti Lenkijos dalimi ir turėjo nu¬ 
stoti netik savo prigulmybės, bet ir savystovumo. Jo¬ 
gailai apsikrikštijus ir apsivedus su Lenkų karalaite 
Jadvyga, Lietuvos kunigaikščiai ir didžiūnai priversti 
buvo sudėti jam, kaipo Lenkų karaliui, ištikimybės pri- 
siegą. 

Jogaila, apleidęs Lietuvos sostinę Vilnių, apsigyveno 
Lenkijos sostinėj Krakove. 

Aišku, jog toksai buvusiojo Lietuvos didžiojo kuni¬ 
gaikščio pasielgimas labai įžeidė Lietuvius. Kunigaikš¬ 
čiai ir didžiūnai pakėlė protestą prieš taip begėdišką Jo¬ 
gailos pasielgimą su tėvyne. Neužganėdintųjų prišaky- 
je atsistojo Vytautas. Jogaila savo vietininku Vilniuje 
paskyrė savo brolį Skirgailą, kas nekiek Lietuviu maiš¬ 
to prieš Jogailą nenumalšino. Jogaila pasiuntė Lenkų 
kariumenę Lietuvių malšinti, bet Lenkų kareivija, ne¬ 
rasdama niekur Lietuvoje sau užuojautos ir paspirties, 
bet visur Lietuvių persekiojama ir naikinama, turėjo pa¬ 
sitraukti atgal Lenkijon. 

Fagaliaus, Jogaila matydamas, jog neišsėdės ant 
dviejų sostų, priverstas buvo nusileisti ir sugrąžinti 
Lietuvai savystovumą, sutikdamas pavesti Vytautui di¬ 
džiojo Lietuvos kunigaikščio sostą. Santaika tarp Jo¬ 
gailos ir Vytauto įvyko Ostrove 1392 m., kur tapo pertai¬ 
sytos Krevo unijos sąlygos: 1) Lietuvos didžiuoju kunigaikš- 

čiu tapo pripažintas Vytautas iki gyvos gaivos; 2 ) jam mirus, Jo 
įpėdiniu būsiąs jo brolis Zigmantas Keistutaitis (Lenkams prita¬ 
riant). Gudrus Lenkų diplomatai, nenorėdami visiškai 
prisipažinti nuveiktais ir nenorėdami suvisu panaikinti 
Krevo unijos, taip suformulavo Ostrovo unijos aktą, 
būk Vytautui pavedama valdžia didž. kunigaikščio Lie¬ 
tuvoj, kaipo Lenkijos dalyj. 

Tokiu būdu bent iš dalies tapo atitaisyta nedovano¬ 
tina Jogailos klaida, padaryta Krevo sutartyje. 

Vytautas, apėmęs valdžią Lietuvoje, visupirmu pa¬ 
sirūpino sustiprinti didž. kunigaikščio valdžią, kuriai 
Jogaila buvo sadavęs mirtiną smūgį. Visupirmu prašali¬ 
no jisai nenorėjusius pripažinti jo valdžios sričių kuni¬ 
gaikščius, k. a., Švitrigailą, Vladimirą (Jogailos brolį), 
Koributą, Teodorą Liubartaitį ir kitus. Ilgainiui Vy¬ 
tautas, sustiprinęs savo valdžią Lietuvoje ir išplėtęs 
toli į rytus nevien gretimos Gudijos srįtyse, bet ir Toto¬ 
rių tarpe, — ėmė jieškoti priemonių, kaip sutvarkius 
santikius Lietuvos su Lenkija. 

Neaiškus buvo santikis abiejų „suvienytų” valstijų. 
Vienaip suprato uniją Lenkai, kitaip Lietuviai. Jogaila, 
vesdamas Jadvygą, buvo pasižadėjęs „prikergti prie 
Lenkijos visas savo valstijos žemes, kaip lietuviškas, 
taip ir rusiškas. „Prikergti” — išsitarimas labai neaiš¬ 
kus ir trumpas. Krakove be abejonės manė, jog po žo¬ 
džiu „prikergti” reikia suprasti Lietuvos prikergiirą to¬ 
mis pat sąlygomis, kaip buvo prikergta prie Lenkijos 
Kazimiero Didžiojo Raudonoji Rusija: Krakove nieks 
nemanė apie abiejų suvienytų valstijų lygybę. Skir¬ 
gaila, apimdamas Lietuvos valdžią, skaitėsi tik ištikimu 
Lenkų karaliaus vietininku. 

Visai kitoks buvo Vytauto santikis prie Lenkijos: 
jis, apimdamas valdžią Lietuvoje, nebuvo Lenkų kara¬ 
liaus vietininku, bet Lietuvos valdonu, didžiuoju Lietu¬ 
vių kunigaikščiu, kaip Algirdas ar Gediminas. Tiesa, 
prižadėjo jisai neapleisti Lenkijos nelaimėje, gelbėti ją 
kovoje su priešais, nėra vienok jo sutartyj su Jogaila 
(Lenkų karalium) jokios kalbos apie padonumą Lenkijai. 

Matė Vytautas Lenkų norą apimti, nustelbti Lietuvą, 
bet netraukė ryšio, vienijančio Lietuvą su Lenkija, nea 
tuom tarpu tas susivienijimas Lietuvai buvo reikalingas. 
(Suprato Vytautas, jog Lietuva negali būti valdoma po 
senovei. Lietuvos apimtuose Rusų kraštuose nuo seno¬ 
vės valdė Gediminaičiai, kurie patįs sugudėję kreivai 
žiūrėjo į Vytautą, pirmąjį Didį Lietuvos kunigaikštį, ka¬ 
taliką. 

Jie, pilni neapykantos ir pavydo, laukė [tik progos, 
idant nutrenkti jį nuo Didžiojo Lietuvos kunigaikščio 
sosto. « 

Tesėsi dabar jo kunigaikštijos rybos nuo Volgos ir 
Dauguvos ištakos iki Dniestro tyrų; su nieku jis nesi- 
dalino savo valdžia, niekur nebeliko kunigaikščių valdo¬ 
nų, visur tebuvo jo įstatyti jo vietininkai, kurie šventai 
pildė jo valią. 

Kuom gi buvo tuomet Lietuva priešais Lenkiją, ku¬ 
ri lengvai galėjo sutilpt trečioj dalyj Vytauto viešpati¬ 
jos?!*) 

Kuom gi buvo prieš Lietuvos Didįjį kunigaikštį Len¬ 
kų didžiūnais suvaržytas pats Lenkų karalius, kurio 
vardu neva buvo valdoma Lietuva? Kaip bėgyje 10 metų 
Vytauto viešpatavimo persimainė abiejų valstijų santi- 
kiai! Pirm 10 metų išsklaidytos Lietuvos kunigaikštys¬ 
tės gretinos prie Lenkijos, — dabar tos visos kunigaikš¬ 
tystės stipriai suvienytos genialio Vytauto“ valdžia į vie¬ 
ną valstiją, padidintą naujai apimtaisiais kraštais. Lie¬ 
tuva savo galybe dabar augščiau stovi už Lenkiją. Da¬ 
bar jau negali būti kalbos apie „prikergimą” Lietuvos prie 
Lenkijos. Kokią-gi naudą turėjo Lenkai, iškėlą Jogailą į 
savo karalius? Kol kas jokios, tik pikti kaimynų liežu¬ 
viai juodino Lenkų karalių, skelbdami, būk;.jis tebepa- 
likes slaptu stabmeldžiu. 

Negana to, kad Lenkai iki šiol dar neturėjo jokios 
naudos iš Lietuvos, Vytauto politika grąsino reikalams 
pačios Lenkijos ir jos didžiūnų. Lenkų didžiūnai, val- 


') Sulygink: S. Smolka, Szkice historyczne. 

dantieji Lenkiją, išėję iš Kazimiero Didžiojo mokyklos, 
tąsė toliau jo politiškus užmanymus. Neužmiršo jie, jog 
didysis karalius buvo užmanęs išlyginti savo nuostolius 
Vakaruose naujų žemių apėmimu Rytuose; ypačiai Len¬ 
kams rūpėjo Volyniaus ir Podoliaus užgrėbimas. Tuom 
tarpu čia Lenkams atsiėjo susidurti su Vytauto politika, 
kuris, išmetęs iš ten kunigaikščius-valdonus, įstatė savo 
vietininkus ir tuomi galutinai sujungė tuos kraštus su 
Lietuva. Taigi ar galėjo Lenkų didžiūnams patikti to¬ 
ki Vytauto politika? Ką galėjo jausti pati karalienė Jad¬ 
vyga, kurios auka neatnešė iki šiol jokios naudos Len¬ 
kijai. 

Nevienas mano, jog Vytautas mažai paisė ant to, ką 
Lenkijoj apie jį manė, juk jis valdydamas tokią valstiją, 
prieš kurią nyko Lenkija, galėjo be jos apsieiti, galėjo 
perkirsti su jaja vienijantį ryšį. Vytautas neniekino 
Lenkijos, nors trissyk mažesnės už Lietuvą. Ryšys su 
Lenkija buvo jam reikalingas Vakarų Europos kultūros 
Lietuvoje prigydymui. Matė jisai vienok, jog Lenkijos 
didžiūnų užmanymai taikė stalčiai į Lietuvos gyvybę, 
jog tarp jo užmanymų ir Lenkų didžiūnų siekių yra nie¬ 
ku neišlyginamas tarpas. Buvo vienintelis būdas užkirs¬ 
ti kelią Lenkų pretensijoms ant Lietuvos: tai pastatyti 
Lietuvą ant lygios juridiškos papėdės su Lenkija, apšau¬ 
kiant ją karalija. Ką Vytautas ir nusprendė padaryti.*) 

Patyrę apie tai Lenkų didžiūnai, patarė karalienei 
Jadvygai priminti Vytautui Lietuvos ryšį su Lenkija. 
Priminė ji Vytautui Krevo uniją 1398 m., t. y. jog Lietu¬ 
vių ir Rusų žemės esą jos savastimi, jos „kraičiu”, kurį 
jai Jogaila paaukojęs, ir užtatai ji reikalaujanti nuo Vy¬ 
tauto duoklės.**) 

To buvo mažuma perdaug. Nors Vytautui reikalin¬ 
gas dar buvo ryšys su Lenkija, tečiaus jis peraugėtai 
etate Lietuvos neprigulmybę, idant leisti ją taip žemin¬ 
ti. Sušaukė tatai Vytautas kunigaikščius ir bajorus 


*) Voigt. VI, p. 64. 

**) Posilge I, 219. 

Lietuvos ir Gudijos, parodė jiems Lenkų karalienės Jad¬ 
vygos laišką ir paklausė stačiai, ar jie nori mokėti Len¬ 
kams duoklę? Buvo vienas atsakymas: mūsų bočiai nemo¬ 
kėjo Lenkams duoklės, nei dabar mes nemokėsime. 

Vytautas, manydamas galutinai atskirti Lietuvą nuo 
Lenkijos, ėmė rengtis prie karės su Lenkija, padarė su¬ 
tartį su Kryžuočiais, kuriems suvisu nesiklausdamas Jo¬ 
gailos pavedė Žemaitiją už pagelbą, kurią jie pasižadėjo 
duoti jam kilus karui su Lenkais. Si sutartis tapo pa¬ 
tvirtinta asmenišku pasimatymu Didžiojo Kryžeivių 
Mistro su Vytautu ant salos netoli Kauno spalio 2 d. 
1398 m., kur Vytautas buvo atvykęs su daugybe kuni¬ 
gaikščių ir bajorų. Kuomet, užsibaigus taryboms. Didis 
Kryžuočių Magistras pakvietė visus puoton. Lietuvių ir 
Gudų bajorai apšaukė Vytautą Lietuvos karalium. Šita 
aplinkybė aiškiai liudija ūpą Lietuvių ir Gudų, kurie 
netik nepripažino Lietuvos unijos su Lenkija, bet norė¬ 
jo dagi atskirti ją nuo Lenkijos sykį ant visados, ap¬ 
skelbdami Vytautą karaliumi. 

Jogaila nusidavė nieko nežinąs svyravo, nežino¬ 
jo, ką veikti, juo labiau, kad jo pačio stovis, kaipo Len¬ 
kų karaliaus, buvo netikras delei mirties Jadvygos (1399 
m.). Lietuvoj taip-pat įvyko netikėtos permainos. 
Vytautas pralaimėjo kovą su Totoriais ties Vorskla 
(1399 m.) ir priverstas buvo atadėti ant tolesnio laiko 
įvykdymą galutinio Lietuvos atskyrimo nuo Lenkijos, 
juo labiau, kad Jadvygai mirus, Jogaila, Lenkų atstaty¬ 
tas, galėjo pareikalauti sugrąžinti jam Lietuvos sostą, 
nesą Lenkai prikaišiojo, jog jisai neišpildė savo prižado, 
duoto vedant Jadvygą: nesuvienijęs Lietuvos su Lenki¬ 
ja. Idant sustiprinti 6avo keblų padėjimą Lenkijoj, Jo¬ 
gaila vėla ėmė rūpintis, idant nauja sutartim patvirtin¬ 
tų uniją. Vytautas taipgi nesipriešino šiam Jogailos su¬ 
manymui, nesą jam pačiam būtų buvę labai neparanku, 
jeigu Jogaila būtų nustojęs Lenkijos sosto. 

Užtatai 1401 m. vėla tapo išnaujo patvirtintas Vil¬ 
niuje unijos aktas, kuriuomi Vytautas pasižadėjo: 1 ) val¬ 
dyti Lietuvą santaikoj su Lenkų karaliumi; 1 ) jam mirus jo įpe- 

diniais turėsią būti Lenką karalius ir jo įpėdiniai. Sulygindami 
š; Vilniaus unijos aktą su Ostrovo (1392 m.lunijos aktu, 
matome Lietuvius padariusius žingsni atgal, dabar Vy¬ 
tautas priverstas buvo pripažinti savo įpėdiniu ne broli 
Zigmantą, bet Lenku karalių ir jo įpėdinius. Sį Vytau¬ 
to nusileidimą mes tegalime išaiškinti vien Lietuvos jie- 
gų susilpnėjimu iš priežasties nuostolio ties Vorskla ir 
nenorėjimu Jogailos būti nuo Lenkijos sosto prašalintu. 
Si savo nuolaidumą, kaip matysime žemiau, Vytautas 
pilnai at.ataisė Gardelio unijos akte (1413 m.). 

Ilgainiu dvylikai metu praslinkus ir įvykus daugybei 
permainų Lietuvoje ir jos santikiuose su Lenkija, vėl 
atsirado reikalas atmainyti paskutinė unijos sutartį. 
Tuomet Lietuva jau netik buvo atsipeikėjus nuo nuosto¬ 
lio ties Vorskla, bet ir buvo atgavus pilnai savo įtekmę 
tarp Totorių. Lietuvos įtekmė išsiskleidė ant visų Gudu 
kunigaikštijų: Smolenskas vėl buvo priverstas pasi¬ 
duoti Lietuvai ir priimti Vytauto vietininką; Naugar- 
das, Pskovas, Maskva, Riazanius priversti buvo nusi¬ 
lenkti prieš Vytautą ir padaryti su juom naudingai 
Lietuvai sutartis. Grunvaldo pergalė 1410 m. išaugštino 
ir iškėlė Lietuvos ir Vytauto vardą visoj Europoj ir Vy¬ 
tautas iėjo i tiesioginius sanryšius su imperatorium Zig¬ 
mantu, kuris pats pasiūlė Vytautui karališkąjį vainiką. 

Žinoma,vis tai labai nepatiko Lenkams, kuriems Lie¬ 
tuvos galybė buvo krislu akyje; Lenkai, bijodami kad 
Lietuva neatsiskirtu galutinai nuo Lenkijos ir norėda¬ 
mi užsitikrinti Lietuvių pagelbą karėje su Kryžuočiais, 
kurie grąsino Lenkijai, jie sumanė vėl atnaujinti ir pa¬ 
tvirtinti Vilniuje (1401 m.) padarytą sutartį. Tokiom 
apystovom esant, tapo sušauktas Lietuvių Lenkų ben- 
drasai seimas Gardelyje (1413 m.). 

Kadangi Lietuvos padėjimas 1413 m. buvo labai 
skirtinas nuo to, kuriame ji buvo 1401 m., tai Lenkai 
priversti buvo Gardelyje būti labai nuolaidus Lietu¬ 
viams. Gardelio unijos akte jau nebėra kalbos, kad Lie¬ 
tuva, Vytautui mirus, turi tapti savastimi Jogailos ir 
jo įpėdinių. Gardelio unijos akte buvo aiškiai pažymft- 

ta, jog Vytautui mirus Lietuvos didžiūnai (barones et nobiles) 
išsirinks sau Didijį kunigaikštį sutartyje su Jogaila, jo įpėdiniais 
ir Lenkijos didžiūnais. Bet ir Lenkai iš savo pusės apsiėmė nesi¬ 
rinkti sau karaliaus, Jogailai mirus, be sutarties su Didžiuoju ku¬ 
nigaikščiu ir Lietuvos didžiūnais- Tokiu būdu juridiškai Lie¬ 
tuva atsistojo ant lygios papėdės su Lenkija: Lietuva 
negali rinktis sau valdono be sutarties su Lenkais, bet 
ir Lenkai negali rinktis sau karaliaus be Lietuvių prita¬ 
rimo. 

Gardelio unijos aktas panaikino pirm padarytus uni¬ 
jos aktus Krėvė (1385 m.), ir Vilniuje (1401 m.), sulyg 
kurių Lietuva turėjusi tapti Lenkijos dalimi ir Jogailos 
ir Lenkų savastimi. 

Gardelyje Lietuviai, kaip matome, turėjo didelė per¬ 
svarą ant Lenkų, tačiaus Lenkų diplomatai, nebenorė¬ 
dami prisipažinti prie nusileidimo Lietuviams, Gardelio 
unijos akte tyčia įspraudė žodžius pirm vartotus Krė¬ 
vos (13S15 m.) ir Vilniaus (1401 m.) unijų aktuose: „Jo¬ 
gaila ir Vtautas, kurie iki šiol valdėme pilnateisiai, kai¬ 
po teisoti valdonai visas savo žemes, įkunijam (incorpo- 
ramus), prisavinam (appropriamus), vienijam (univimus), 
privienijam (adjungimus), suvienijam (conjungimus), sujun¬ 
giam (confoederamus) su Lenkija....” 

Matyt, Lenkų diplomatai labai buvo netikri unijos 
stiprumu, nes jiems reikėjo tiek veiksmažodžių (61, 
idant pririšti Lietuvą prie Lenkijos. 

Tokiu tai būdu suviršum bertainis amžiaus (1385— 
1413 - 28 m.) Lenkų diplomatų darbo nuėjo perniek: 
Krevo unija (1385 m.) faktiškai neįvyko, dar Ostrovo 
sutartyj (1392 m.) patvirtintoj Vilniaus sutartim (1401 
m.) Lietuviai privertė Jogailą ir Lenkus pripažinti Vy¬ 
tautą iki gyvai galvai Didžiuoju Lietuvos kunigaikščiu, 
kuom tapo pripažintas Lietuvos savystovybė ir ne- 
prigulmybė. Gardelio gi seime 1413 m. Lietuviai dar 
toliau pastūmėjo savo reikalavimus. Lenkai turėjo duo¬ 
ti garantiją, jog Lietuva ir Vytautui mirus turės atskirus 
nuo Lenkijos valdonus, didž. kunigaikščius ir pasiliks 
savystovia valstija. 

Tokiu būdu nedovanotina Jogailos klaida, kurią jisai 
padarė Krevo sutartimi (1385 m.), pavesdamas Lietuvą 
Lenkijai, tapo atitaisyta bent didžioj dalyje. Po Garde¬ 
lio unijai tepasiliko iš Krevo sutarties vien Lenkų kara¬ 
liams viršenybė ant didž. Lietuvos kunigaikščio. Kaip 
matysime žemiau, Vytautas buvo pasiryžęs prašalinti ir 
ši šešėlį Lenkų karaliams viršenybės, pats apsivainikuo¬ 
damas karališkuoju vainiku. Bet, kaip matysime. Len¬ 
kų vylius ir pikta valia nebeleido jam tai įvykdinti. 

Lenkų karaliaus viršenybė ateityj bus tuom juri¬ 
dišku pamatu, ant kurio stovėdami Lenkai jieškos vė¬ 
liau priekabių prie Lietuvos ir naudosis bile proga, idant 
labiau užveržti unijos mazgą, pagaliaus nusilpninę, už¬ 
nuodiję anarchijos nuodais suskaldys Lietuvą ir bandys 
praryti dalimis, bet Augščiausia apveizdos ranka juos 
pakaus, leisdama jiems tą patį likimą. 


II. 


Politikos-sociales pasekmės unijos Lietuvos su Lenkija. 

Pasekme Lietuvos Busivienijimo su Lenkija, buvo* 
daug vidurinių permainų Lietuvoje. Pirmutinė permaina 
buvo tvarka Lietuvos kunigaikščio sosto užėmimo. Pir¬ 
ma ji ėjo nuo tėvo ant sūnaus, dabar gi sulyg unijos su¬ 
tarties did. kunigaikštis turėjo būti renkamas sutartyje 
su Lenkais didžiūnais ir Lenkijos karaliumi. Tokiu būdu 
Lietuvoj tapo įvesta rinktinė did. kunigaikščio valdžia, 
vietoj įpėdiniškos. Negana to, privilegijos duotos Lietu¬ 
vos bajorams, idant juos patraukti prie unijos, apribavo 
did. kunigaikščio valdžią ir suteikė Lietuvos bajoi ame 
stiprę socialę ir politiška poziciją. Šita privilegija užti¬ 
krino visiems bajorams, kurie buvo priėmę katalikų ti¬ 
kėjimą, neatimamą teisę valdyti ir liuosai tvarkyti savo 
dvarus, kadaise jiems suteiktus didžiųjų kunigaikšči ų ir 
nuo savo tėvų paveldėtus; suteikė laisvę leisti savo 
dukteris ir giminaites už vyro, o našlėms leido liktis 



mirusio vyro dvare iki vėl ištekėsiant, kada dvaras jos 
pirmojo vyro turėjo tekti jo vaikams arba giminaičiams. 

Maža to, šitos privilegijos paliuosavo bajorus nuo 
visokiu darbu didžiojo kunigaikščio naudai, išskiriant 
karišką tarnybų ir dalyvavimą tvirtovių statyme ir taisy¬ 
me. Žodžiu sakant, visos šitos privilegijos stengės su¬ 
tvarkyti santikius bajoro su didž. kunigaikščiu ir davė 
Iiietuvos bajorams tūlą neprigulmingumą nuo Lietuvos 
valdono. Ypačiai buvo svarbus tuo metu paliuosavi- 
mas bajoro nuo visokios kitokios tarnybos apart kariš¬ 
kosios. Be to, šitos privilegijos sumažino kunigaikščio 
valdžią ant bajorų ir perkeitė būdą ju dvaru valdymo. 

Negana to, Lietuvos bajorija be privilegijų 1387 m., 
kaip žinoma, įgijo dar didesnes Gardelyje, kur tapo pa¬ 
tvirtinta ir aiškiau apribuota unija 1387 m. Gardelio 
privilegijos užtikrino Lietuvos bajorams ne vien jų 
asmens ir turto laisvę, bet suteikė dar platesnes luomi¬ 
nes ir politiškas teises visam bajorų luomui. 

Lietuvių bajorai, kaip mes viršuj matėme, atliko ne 
maža darbo Lietuvos valstijos statyme, kuomet jie gel¬ 
bėjo Vytautui kovoti su Jogaila, idant atimti nuo jo 1392 
m. didžiąją Lietuvos kunigaikštiją. Kaip žinoma, Lie¬ 
tuvos bajorai ir kunigaikščiai buvo labai neužganėdinti 
Lietuvos savystovumo panaikinimu. Sugrąžinus Vy¬ 
tautui Lietuvos politišką neprigulmybę su bajorijos 
pagelba, jos įtekmė žymiai padidėjo. 

Vytautui užlipus ant Lietuvos sosto, bajorija susi¬ 
grupavo apliukui vienintelį savo vadą ir valdoną ir tuo- 
mi tapo dar didesne politiška jiega. Panaikinus Vytau¬ 
tui srįčių kunigaikščius, Lietuvos bajorai užėmė jų vie¬ 
tą prie Lietuvos valdonų ir tuomi jie tapo vyriausia jo 
parama, pasidarė jo patarėjais ir sandarbininkais kaip 
kasdieniniame valdymo darbe, taip jau ir sprendžiant 
nepaprastus ir svarbiuosius valstijos klausimus. Lietu¬ 
vos bajorai tapo didž. kunigaikščio patarėjais Lietuvos 
Taryboje, nustumdami užpakalin srįčių kunigaikščius, 
kurie dabartės tapo skiriami vietininkais įvairiose vals¬ 
tijos srįtyse. Lietuvos bajorija susiorganizavusi apie 

did. kunigaikšti, kur; jie užvedė ant Lietuvos sosto, tu¬ 
rėjo pasijusti dabartės valstijos šulais ir jos likimo vei¬ 
kėjais. Kuomet Vytautas padarė sutarti atskirimo Lie¬ 
tuvos nuo Lenkijos su Kryžuočių didž. Mistru 1398 m. 
ant Nemuno salos netoli Kauno, tai ten buvusieji bajo¬ 
rai išvien su kunigaikščiais pasižadėjo, jog Vytautas ir 
jo įpėdiniai pildys padarytą sutartį ir apsiėmė žodžiu ir 
darbu tą sutarti remti. 

Šitas atsitikimas liudija, jog Lietuvos bajorija buvo 
tuo metu jau jiega, kurią pripažino ne vien Lietuvos ku¬ 
nigaikštis, bet ir did. Kryžuočių Mistras. Šitas dar la¬ 
biau apsireiškė, kuomet 1401 m. Jogaila ir Vytautas at¬ 
naujino uniją su Lenkais: jie neužsiganėdino užrašu iš¬ 
tikimybės Lenkijai pačio Vytauto ir kitų kunigaikščių, 
bet pareikalavo ir Lietuvių bajorų šio užrašo patvirtini¬ 
mo. Tam tikslui 1401 m. tapo sušauktas Vilniuje sei¬ 
mas, kur pats Vytautas, Lietuvos dvasiškija, kunigaikš¬ 
čiai ir bajorai ir visi žemiečiai pasižadėjo pildyti uniją. 
Sulyg šios sutarties prasmės Lietuvos bajorai ir ateityje 
privalė dalyvauti rišime svarbiųjų valstijos klausimų, 
palytinčių uniją abieju valstijų: Lenkai apsiėmė nerink¬ 
ti sau naujo karaliaus, Jogailai mirus bevaikiu, be žinios 
ir patarimo Vytauto, Lietuvos dvasiškuos, kunigaikščiu 
ir bajorų. Bet dar aiškiau politiškos teisės Lietuvos ba¬ 
jorijos tapo pažymėtos 1413 m. Gardelio privilegijomis. 

Šitos privilegijos aiškiai pažymi dalyvavimą Lietuvos 
dvasiškijos, kunigaikščių, bajorų rinkimuose būsimų 
Lenkijos karalių ir didžiųjų Lietuvos kunigaikščių. Ši¬ 
tos privilegijos suteikė teise Lietuvos dvasiškijai ir bajo¬ 
rijai dalyvauti didž. Lietuvos kunigaikščio taryboje dė¬ 
lei valstijos labo (pro bono publico). 

Syk; bajorijai buvo pripažinta taip augšta politiška 
■vieta, didž. kunigaikščio valdžia atsirado tūloj prigul- 
mybėj nuo bajorijos, priversta buvo visuose svar¬ 
biuose atsitikimuose tartis su jaja. Duotos bajorijai pri¬ 
vilegijos tapo kaip ir pamatiniais (statymais Lietuvos vals¬ 
tijos, kurie, apribuodami didž. kunigaikščio valdžią, ne¬ 
beleido tapti jai absoliutiška. 

Dabar galime mes apkainuoti, ką įnešė į Lietuvos 
valstijos gyvenimą unija jos su Lenkija, galimo nu¬ 
spręsti svarbą šio historiško atsitikimo. Iki šiol histori- 
jos literatūroj, ypačiai Lenkų, tankiai buvo sakoma, jog 
Lenkija suteikė Lietuvai daug gero, jog pakreipė Lietu¬ 
vos historiją naujon vagon. Šitą tvirtinimą mes galime 
priimti tik su tūlais pataisymais. Žinoma, katalikybės 
priėmimas ir nuolatinis santikis su Lenkija atidarė kelią 
Lietuvon lenkų įtekmei ir tūliems lenkų valdymo bū¬ 
dams. Unija su Lenkija padarė kunigaikščio valdžią 
renkama Lietuvoje. 

Be šių viršminėtų socialių sąlygų Gardelio privilegi¬ 
jos užkrėtė Lietuvos valstijos kūną tautiškai politišku 
antagonizmu, tarp Lietuvos ir prigulinčios jai Gudijos, 
jos priežastimi buvo naminė kova viduryje valstijos 
ir jos silpnumas iš lauko. 


III. 

Gardelio unija naminio karo priežastimi ir jos pasekmes. 

Bajorai ir kunigaikščiai Gudijos srįčių, prigulinčių 
Lietuvai, buvo labai neužganėdinti Gardelio unija. Jie, 
kaipo stačiatikiai, schizmatikai, pagal naują įstatymą 
negalėjo užimti augštesnės vietos valstijoj, jie negalėjo 
dalyvauti didž. kunigaikščio taryboj ir pertai neturėjo 
jokios įtekmės rišime klausimų, palytinčių ne vien Lie¬ 
tuvą, bet ir Gudiją. Pagal Gardelio privilegijas Gudai 
tapo prašalinti net nuo didžiojo Lietuvos kunigaikščio 
rinkimo, kas buvo leista vien Lietuvių bajorams katali¬ 
kams, susitarus su Lenkų kunigija, ponais ir šlėkta. 
Gudų kunigaikščiai ir bajorai sulyg Gardelio privilegijų 
negavo jokių nei turto, nei asmens teisių, nei palengvi¬ 
nimų duoklės ir kitų priderysčių, kaip buvo gavę Lietu¬ 
vių bajorai. Gardelio privilegijos pastatė augštą sieną 
tarp Lietuvių ir Gudų bajorų, sukeldamos Lietuvoje tau¬ 
tinę neapykantą, ko iki šiol suvisu nebuvo. Dar 1387 

m. Jogaila vos apsikrikštijąs vasario 22 d. išleido įsaky¬ 
mą, kuriuomi įsakė Lietuviams bajorams ir kunigaikš¬ 
čiams, gyvenantiems Gudijoj ir Lietuvoj, priimti katali¬ 
kybe ir uždraudė vesti gudės, kurios nebenorėtu priim¬ 
ti katalikybės; negana to, Gudai ar Gudės, kurie būtų 
būvą apsivedąsu Lietuviais, turėjo priimti katalikybe po 
kūno bausmės drausme. Žinoma, toksai įsakymas ne¬ 
begalėjo užganėdinti stačiatikiu, gyvenančių Lietuvos 
valstijoj. Tiesa, kiek vėliau Vytautas stengėsi suminkš¬ 
tinti tautiniai—tikybinį antagonizmą, norėdamas suvie¬ 
nyti pravoslavu bažnyčią su Rymo katalikų, kuriuo 
tikslu buvo pasiuntęs i Konstancos sinodą metropolitą 
Grigalių Cemblaką su keliais Gudų vyskupais. Šitas 
žygis nepasisekė. Aišku, jog visa tvarka Lietuvoje 
nebegalėjo patikti Gudų kunigaikščiams ir bajorams, ji 
sukėlė norą įsimaišyti į valstijos politiką ir pakreipti 
ją tinkamoj jiems pakraipoje, bet kol gyvas buvo Vytau¬ 
tas. Gudai nieko nebegalėjo padaryti. Gudai laukė tik¬ 
tai tinkamos progos, idant įsikišti į vidurine Lietuvos 
politiką. Tokia proga pasitaikė Vytautui mirus, kuomet 
Lietuvos bajorai norėjo atsikratyti nuo Lenkų ir patįs 
jieškojo paramos Guduos, kviesdami juos išvien rišti 
valstijos klausimus. 

Atsiskirimas Lietuvos nuo Lenkijos jau buvo pradė¬ 
tas pačio Vytauto, kuomet jisai buvo nusprendei vaini¬ 
kuotis karaliaus vainiku. Vytautą šiame sumanyme uo¬ 
liai rėmė Lietuvos dvasiškija, kunigaikščiai ir bajorai. 
Didž. Lietuvos kunigaikščio apsivainikavimas karaliaus 
vainiku statė juridiškai Lietuvą ant lygios papėdės su 
Lenkija ir kėlė Lietuvą iš to pažeminimo, kuriame ji at¬ 
sirado iš priežasties unijos su Lenkija. 

Jogaila Lucko susivažiavime, pertikrintas imperato¬ 
riaus Zigmanto, davė savo sutikimą, pagaliaus imperato¬ 
riui išvažiavus. Lenkų grasinamas, atėmė savo žodį at¬ 
gal. Savo laike Vytautui jisai aiškino, jog karališkas 
vainikas Lietuvai nelemiąs nieko gero ir gali būti prie¬ 
žastimi barnių tarp Lietuvos ir Lenkijos, nes Lietuviai, 
išdidą, Vytautui mirus gali, girdi, dar išsirinkti kitą ka- 



20 — 


ralių, nesiklausdami Lenkų. Šitas Jogailos atsakymas 
apmaude ir supykino Vytautą ir Lietuvius, kurie nu¬ 
sprendė, kad čia kažin ką įvykdinti Vytauto vainikavi 
mą karaliaus vainiku, nepaisant Jogailos ir Lenkų „ve¬ 
to”. Kadangi šitas grasino atsiskirimu Lietuvos nuo 
Lenkijos, tai Lietuviai nusprendė susiartinti su Gudais 
ir užkvietė juos Luckan vainikavimo iškilmėsna. Die¬ 
noje paskirtoje vainikavimo iškilmėms susivažiavo Luc¬ 
kan daugybė kunigaikščiu ir bajorų ne vien iš Lietuvos, 
bet ir iš Gudijos. Bet jiems neteko vienok būti vaini¬ 
kavimo liudininkais, kadangi Lenkai, iš savo pusės nu¬ 
sprendę nepaleisti Lietuvos iš savo nagų, užpuolė ant 
imperatoriaus Zigmanto pasiuntinių ir begėdiškai, kaip 
galvažudžiai, atėmė vainiką. Vytautas staiga numirė 
1430 m., aplinkybėse dar iki šiol galutinai ne išaiškin¬ 
tose*). Susirinkusiems kunigaikščiams ir bajorams, vie¬ 
toj dalyvauti vainikavimo iškilmėse, atsiėjo dalyvauti 
Vytauto laidotuvėse ir naujo kunigaikščio rinkimuose. 
Jogaila buvo bebandąs vėla pagriebti Lietuvos valstiją į 
savo nagus, bet Lietuviai, įnirtę ant Lenkų delei jų be¬ 
gėdiško pasielgimo, nenorėjo apie tai nei girdėti. Rusų 
kunigaikščiai ir bajorai, naudodamiesi kilusia Lietuvoj 
suirute, išstatė savo kandidatą ant Lietuvos kunigaikš¬ 
čio sosto — Švitrigailą Olgerdaitį. 

Švitrigaila buvo labai populiariškas Gudijos srįtyse. 
Buvo tai neramus žmogus, kuris jau seniai taikėsi užim¬ 
ti Lietuvos sostą, jis kelis syk buvo sukilęs prieš Vytau¬ 
tą, už ką jisai brangiai užmokėjo kalėjimu ir ištrėmimu. 
Aplankė jisai savo ištrėmimo metu kuone visą Gudiją, 
buvo jisai: Vitebske, Podoliuj, Starodube, Brianske, 
Černigove, Novgorode-Severske, Trubčeske. Besibasty- 
damas po Gudiją Švitrigaila įgijo tenai daug bičiulių ir 
pritarėjų. Pats Švitrigaila nenustodamas svajoti apie 
Lietuvos sostą, prirengė tenais sau salininkus. Gudus 
traukė jisai prie savęs duosnumu, svetingumu, prielan¬ 
kumu jų tikybai ir papročiams, nors pats pasiliko visuo- 


*) Yra hipoteze, kad jis pirm laiko žuvo Lenkų vyliau* auka. 

met tikru kataliku. Nestebėtina užtatai, jeigu Gudai iš¬ 
statė ji savo kandidatu ir pasirengę buvo, reikalui esant, 
aukoti visa ką dėl jo. Lietuvos bajorams ir kunigaikš^ 
čiams, sutraukius ryšius su Lenkija, nepasiliko niek o ki¬ 
to, kaip noroms-nenoroms priimti kandidatūrą Švitrigai¬ 
los, kuri iki šiol jie buvoištrėmę ir persekioję. 

Iškėlimas Švitrigailos i didž. Lietuvos kunigaikščius 
buvo pirmuoju smūgiu suteiktu naujai tvarkai, kurią, 
buvo ivedus Gardelio privilegijos 1413 m. Šitas didž. 
kunigaikščio išrinkimas buvo atliktas ne tik be pritari¬ 
mo Jogailos ir Lenku diduomenės, bet dagi dalyvaujant 
Gudu kunigaikščiams ir bajorams, kas buvo stačiai drau¬ 
džiama Gardelio privilegijomis. Seimas 1430 m. išrinkęs 
Švitrigailą buvo seimu ne Lenku ir Lietuviu dvasiškijos, 
bajorijos ir kunigaikščių, kaip tai buvo Gardelio privile¬ 
gijų įsakyta, bet Lietuviu ir Gudu kunigaikščiu; sis susi¬ 
rinkimas buvo tai pirmtakūnas vėlesniųjų didžiųjų Lie¬ 
tuvos seimu, kuriuose dalyvavo atstovai visu sričių, 
Lietuvai prigulinčiu. Šitame seime aiškiai apsireiškė 
naujas susiartinimas valdančios Lietuvą diduomenės 
su Gudų kunigaikščiais ir bajorija. 

Švitrigaila, iškeltas į didž. Lietuvos kunigaikščius 
ypačiai Gudų bajorų ir kunigaikščiu rūpesčiu, ant jų ir 
rėmėsi savo valdyme. Jo taryba susidėjo ne vien iš Lie¬ 
tuvių kataliku, bet ir iš Gudų stačiatikių. Jis nesilaikė 
Gardelio privilegijų, sulyg kurių buvo manoma, jog ti¬ 
kybos skirtumas gali sukelti politiškus nuomonių skir¬ 
tumus ir gali būti priežastimi valstijos paslapčių išdavi¬ 
mo. Dabar stačiatikiai ėmė dalyvauti seimuos, kur bu¬ 
vo tariami svarbus valstijos klausimai, kaip antai dary¬ 
mas sutarties su Kryžuočiais, idant kilus karui su Len¬ 
kija lengviau atremti Lenkus. Švitrigaila dabar pradė¬ 
jo skirti Gudus į tas vietas, kurias sulig Gardelio privi¬ 
legijų turėjo užimti vien Lietuviai katalikai. 

Žinoma, nauja Švitrigailos tvarka, įvesta Lietuvoje, 
nepatiko Lenkams, kurie prisilaikydami Lietuvos poli¬ 
tikoj principo divide et impera stengėsi apsilpninti Lietu¬ 
vą, keldami joje antagonizmą tarp Lietuvių ir Gudų, per 

tai Lenkų politikos vadas Zbignievas Olesnickis, Krako- 
vo6 vyskupas, 1432 m. rašė kardinolui Julijonui Cezari¬ 
ui, jog Švitrigaila bičiuliuojęs su stačiatikiais schizmati¬ 
kais, išdalinęs jiems Lietuvos pilis ir paskyręs juos svar¬ 
biausiais valdininkais, kas nebuvo daroma Vytautui 
viešpataujant, nes sutartyje Lietuvos unijos su Lenkija 
esą įsakmiai pasakyta, jog Gudai schizmatikai nebūsią 
prileidžiami nei prie tarybos valstybės klausimuose, nei 
nebūsią jiems leista užimti augštas valstijos vietas. Ma- 
žato, Švitrigaila pradėjo niekinti Lietuvos bajorus ir ne¬ 
kartą nusigėręs, kas su juom tankiai atsitikdavo, žiau¬ 
riai nubausdavo vieną-kitą bajorą. Vis tai privertė Lie¬ 
tuvių bajorus ir kunigaikščius susitaikinti su Lenkais, 
idant su jųpagelba prašalinti jį nuo didž. kunigaikščio 
sosto. 

Švitrigailos labai neapkentė Lenkai: maža to, kad 
jisai be jų žinios ir pritarimo apėmė Lietuvos sostą, jis 
nenorėjo atiduoti Lenkams vakarinės Podoliaus dalies. 
Šita Podoliaus dalis buvo pavesta Jogailos Vytautui 1411 
m. Vytautui numirus ir pasklydus žiniai apie Švitrigai¬ 
los viešpatavimą Lietuvoje, Lenkai pasiskubino išvyti 
Lietuvių vietininkus Podoliaus pilyse, kurias patįs už¬ 
ėmė sava kariumene. Lietuviai vienok skaitė Podolių 
Lietuvos provincija (užkariauta žeme) ir jokiu būdu ne¬ 
norėjo nuo jos atsisakyti. Švitrigaila suėmė karalių Jo¬ 
gailą, kuris buvo atvykęs Lietuvon, idant bent savo pri¬ 
pažinimu Švitrigailos didž. kunigaikščiu išgelbėti uniją 
Lenkijos su Lietuva. Paleido jisai suimtąjį Jogailą tik 
tuomet kada tasai įsakė Lenkams atiduoti Podolių Lie¬ 
tuviams. Lenkai nenorėjo klausyti Jogailos įsakymo, 
ir Švitrigaila priverstas buvo prievarta išvaryti Lenkus 
iš Podoliaus. Negana to, Švitrigaila rengėsi į atvirą ko¬ 
vą su Lenkija. Lenkų didikai patyrę apie tai ir dažinoję, 
kad patįs Lietuviai neužganėdinti Švitrigaila, surengė 
pasiuntinybę Lietuvon neva tartis su Švitrigaila, bet 
ištiesų idant pasiulinti Lietuvių bajorams savo paspirtį 
prieš Švitrigailą. Lietuviai, užsitikrinę Lenkų paspir¬ 
timi, nusprendė kuogreičiau atsikratyti nuo neapkenčia- 

mo valdono. Neužganėdintų prišakyje buvo Vytauto 
brolis Zigmantas Keistutaitis. Nakčia, rugsėjo pirmą 
dieną, 1432 m. ant Švitrigailos užpuolė suokalbininkai, 
ir jisai vos ištrūkęs priverstas buvo pabėgti Polock'an su 
keliais ištikimais bajorais. Did. Lietuvos kunigaikščiu 
tapo apskelbtas Zigmantas Keistutaitis. Jogaila su Len¬ 
kais paskubino nusiųsti Vilniun iškilmingą pasiuntiny¬ 
bę, idant patvirtinti unijos sutarti. Šiai pasiuntinybei 
pasisekė patvirtinti unija sulyg sutarties 1401 m., nega¬ 
na to, jie pasistengė išgauti nuo Zigmanto Keistutaičio 
pavedimą Podoliaus Lenkams, o jam mirus sulyg tos su¬ 
tarties ir Volinius turėsiąs tekti Lenkijai. 

Švitrigailos prašalinimas ir Zigmanto Keistutaičio 
ant Lietuvos sosto užlipimas ivyko rūpesčiu Lietuvių di¬ 
duomenės, pertai Lietuviams vėl tapo sugrąžinta per¬ 
svara valstijoje, kuri buvo Švitrigailos sunaikinta. Vie¬ 
nok šita pergalė ir privilegijų lietuviams sugrąžinimas 
buvo nepilni. Jogaila Gudų numalšinimui turėjo duoti 
tulus palengvinimus ir teises, kurias Gardelio privilegi¬ 
jos buvo nuo jų atėmu8ios. Spalių 15 d. 1432 m. Len¬ 
kų pasiuntiniai atnaujino unijos sutartį; čia pat Lietu¬ 
vių buvo nuspręsta, jog Gudų kunigaikščiai, bajorai ir 
didikai, Lietuvos pavaldiniai, turėsią tas pačias teises, 
ką ir Lietuviai katalikai; jiems, taip kaip ir Lietuvių ku¬ 
nigaikščiams, bajorams ir didikams, tapo pripažinta ne¬ 
užginamas valdymas jų tėviškių, jiems buvo suteikti tie 
patįs palengvinimai, ką ir Lietuviams, valstijos prieder¬ 
mių atlikime; jiems leista buvo imti nuo Lietuvių ba¬ 
jorų herbus, kuriuos jie buvo įgiję nuo Lenkų Garde- 
lyje. 

Šitose privilegijose buvo aiškiai nurodyta ir priežas¬ 
tis šio nuolaidumo: „idant ir ateityj nebūtų jokio skir¬ 
tumo ir nelygumo tarp dvieju tautu. Lietuvių ir Gudų, 
kas galėtų kenkti valstijai, idant visi, turėdami tas pa¬ 
čias teises, rūpintųsi bendros tėvynės labu ir Lietuvos 
valstijos galybe ir klestėjimu”. 

Šiomis privilegijomis Zigmantas tikėjosi atatraukti 
Gudus nuo Švitrigailos. Gudai vienok po senovei paeilin 

ko ištikimais Švitrigailos šalininkais. Nereikia vienok 
užimiršti, jog privilegijos 1432 m. tebuvo suteiktos tiems 
kunigaikščiams ir bajorams, kurie gyveno pačioj Lietu¬ 
voj ir gretimose Gudijos srityse Polocko ir Vitebsko; gi 
Smolensko, Černigovo, Volyniaus, Podoliaus ir Kijevo 
kunigaikštijos pasiliko ištikimos Švitrigailai. Su jų tai 
pagelba Švitrigaila užpuolė ant Lietuvos ir baisiai ją nu- 
teriojo. Naminiam karui prasidėjus. Lietuviai noroms- 
nenoroms priversti buvo kreiptis Lenkijon, jieškodami 
jos pagalbos. Zigmantas, reikalaudamas šioje kovoje 
Lietuviu kunigaikščių ir bajorų paspirties, išleido nau¬ 
jas privilegijas, pasižadėdamas nieko nebausti be teismo 
atlikto šalies papročiu, paliuosavo kunigaikščius, bajo¬ 
rus ir pavaldinius nuo duoklės, did. kunigaikštis pa¬ 
tvirtino leidimą Gudų kunigaikščiams ir bajorams savin¬ 
tis Lietuvių kerbus ir patvirtino kunigaikščiams ir bajo¬ 
rams visas teises ir privilegijas jiems suteiktas jo pirm- 
takūnų. Vis tai turėjo savo pasekmes: Lietuviai ir su¬ 
vienyta su jaja Gudų dalis pasiliko ištikimi Zigmantui 
Keistutaičiui. 

Šita aplinkybė podraug su pailsimu kovoje atšaldė 
Švitrigailos šalininkus, jie pradėjo sviruoti ir nebeuž- 
tikėti Švitrigailai; pats Švitrigaila savo netaktingumu 
atstūmė nuo savęs talkininkus savo žiaurumu: jis 1435 
m. 26 d. liepos sudegino Vitebske stačiatikių metropoli¬ 
tą Gerasimą, skaitydamas ji išdaviku. Pagaliaus apsi¬ 
reiškė, jog Švitrigaila buvo pradėjęs tarybas su popie¬ 
žium Ryme, paspirties prieš Zigmantą prašydamas, už 
ką buvo pažadėjęs suvienyti stačiatikių bažnyčią su ka¬ 
talikų. Pralaimėjus Švitrigailai kovą rugsėjyje 1435 m. 
ant Šventosios upės krantų, jo šalininkai. Gudai, pradė¬ 
jo vienas po kitam jį apleisti ir pasiduoti Zigmantui, pa¬ 
galiaus Švitrigaila visų apleistas vos tegalėjo išsilaiky¬ 
ti Kremenčiuje ir rytinėj Podoliaus dalyje. 

Taip pasibaigė kova tarp Švitrigailos ir Zigmanto 
Keistutaičio. Pergalė pasiliko Zigmanto ir jo šalininkų 
pusėj, ne vien kaina didelių aukų žmonėmis ir pinigais, 
bet ir kaina privilegijų ir teisių, duotų Gudų kunigaikš- 

čiams ir bajorams, idant atitraukti juos nuo Švitrigailos. 
Tokiu būdu Gudai didž. Lietuvos kunigaikštijos tapo tie¬ 
sose sulyginti su Lietuviais, ir Gardelio privilegijos 1413 
m. nustojo savo galės. • Šitas sulyginimas Gudų su Lie¬ 
tuviais teisėse turėjo galą ne vien tiems Gudams, kurie 
gyveno Lietuvoje ir artimoj Gudijoj, bet ir visose Gu¬ 
dų kunigaikštijose, prigulinčiose Lietuvai. Veikimas 
privilegijų 1432—1434 m. turėjo galą ant visų kuni¬ 
gaikščių ir bajorų, kurie tiktai buvo igiją kokį nors ne¬ 
judinama turtą didžiose Lietuvos kunigaikštijos rybose. 

Sulygindami šitas privilegijas su privilegijomis 1413 
m. galim pastebėti dar vieną svarbią ypatybą socialiai- 
politiškame Lietuvos gyvenime: sulyginimą teisėse ir 
privilegijose kunigaikščių su bajorais. Mes viršuj bu¬ 
vome pastebėją, jog Lietuvos didikai, valdantysis luo¬ 
mas pradėjo nustumti antron vieton srįčių kunigaikš¬ 
čius. Pastarieji susirinko po Švitrigailos velava, idant 
atkovoti sau lygias teises su Lietuvos didžbajoriais. 
Kovoje ties Ukmerge dalyvavo suviršum 50 kunigaikš¬ 
čių, iš kurių 13 buvo užmušta, 40 paimtų į nelaisvą, o 
vienas pabėgo su Švitrigaila. Tokiu būdu visa politiška 
kova, kurią vedė Švitrigaila, galima pavadinti kunigaikš¬ 
čių reakciją prieš Lietuvos didikų absoliutišką valdymą. 
Jeigu šisai kunigaikščių luomas ėmė taip aktyvų dalyva¬ 
vimą šioje kovoje, tai visas laimėjimas šios kovos turė¬ 
jo tekti šiam luomui. Štai delko privilegijos 1432-1434 
m. tapo duotos ne vien didikams ir bajorams, bet ir ku¬ 
nigaikščiams. Kunigaikščiams buvo reikalingos privile¬ 
gijos ne mažiau pačių bajorų. Pasidauginimas kuni¬ 
gaikščių ir susmulkėjimas jų nejudinamo turto sulygino 
jų materijalį stovį su bajorų stoviu. Didžiuma kuni¬ 
gaikščių pradėjo pirkti bajorų, dvarus, kur jie turėjo at¬ 
likti bajorų tarnybą; tūliems toki dvarai buvo duoti pa¬ 
ties didž. kunigaikščio. Užtatai garantijos, teisės ir pri¬ 
vilegijos, duotos bajorams, buvo ne vien naudingos, bet 
stačiai reikalingos ir Lietuvos bei Gudų kunigaikš¬ 
čiams. 

IV. 

Unijos sutraukymas ir karalaičio Kazimiero Jogelaičio ant 
Lietuvos Sosto iškėlimas. 

Vidurinė tvarka, įvykusi Lietuvos valstijoj pergalė¬ 
jus Zigmantui Gudų sukilėlius, viešpatavo neilgai: 1440 
m. did. kunigaikštis Zigmantas tapo nužudytas, ir Lietu¬ 
vos valstija vėl pateko į suirutė, kuri grasino pačiai 
valstijai suirimu. 

Zigmantas Keistutaitis, ant kiek mes galime sprąsti 
iš daėjusių ligi mūs dokumentu, žuvo nuo suokalbio, iš¬ 
šaukto jo žiaurumu. Aštuonmetinė kova su Švitrigai¬ 
la, kurioje buvo daug intrigų augštųju luomų, sunaiki¬ 
no jį doriškai ir sukėlė jame nepasitikėjimų Lietuvos di¬ 
dikais. Pagaliaus šitas jausmas išaugo į persekiojimo 
maniją. Did. kunigaikštis tematė apie save tik klastas 
ir pasikėsinimus ant savęs. Did. kunigaikštis pradėjo 
šalintis nuo kunigaikščių ir bajorų, apsupo save žmonė¬ 
mis žemos kilmės, dalindamas jiems valdiškas vietas, o 
persekiodamas kunigaikščius ir bajorus delei mažiausio 
nužvelgimo. Tokiose aplinkybėse užteko vieno gando, 
būk did. kunigaikštis manąs išžudvti visus kunigaikš¬ 
čius ir bajorus seime, idant bajorai padarytų suokalbį 
ant jo gyvasties. Verbų subatoj 1440 m. suokalbinin¬ 
kai įsibriovė į Trakų pilį, kur gyveno Zigmantas, ir už¬ 
mušė jį. 

Zigmantui Keistutaičiui žuvus, vėl kilo klausimas, 
kam teks Lietuvos sostas: vieni norėjo grąžinti Švitri¬ 
gailą, kiti norėjo prisiekti Lenku karaliui Vladislovui 
III, dar kiti norėjo kviesti Lietuvon Kazimierą Jogelai- 
tį. Sūnus užmuštojo Zigmanto, Mykolas, taip-pat turė¬ 
jo savo šalininkų. Švitrigailos kandidatūra buvo visai 
atmesta, nes jisai buvo nustojęs įsitikėjimo Lietuvoje; 
kandidatūra Vladislovo III buvo nepopuliariška, nes 
jos pasekme būtų ankštesnis suvienijimas Lietuvos 
su Lenkija; dėlei Mykolo Zigmuntaičio kandidatūros bi- 
jotasi, kad jisai keršys už savo tėvo mirtį. Atsakan- 
čiausiu kandidatu pasirodė karalaitis Kazimieras. Kara- 



laičio Kazimiero šalininkai buvo skaitlingiausi ir jie nu¬ 
tarė veikti kuogreičiausia, idant pralenkti Mykolo šali¬ 
ninkus ir nedaleisti pakilti naminiam karui. Karalaitis 
Kazimieras gyveno tuomet Lenkijoj prie savo brolio 
Vladislovo. Lietuvos kunigaikščiai ir bajorai pasiuntė 
tuojaus pasiuntinius karaliui Vladislovui, prašydami 
leisti karalaitį Kazimierą Lietuvon ant didž. kunigaikš¬ 
čio sosto. Vladislovas noroms-ne-noroms sutiko leisti 
Kazimierą Lietuvon, bet ne kaipo didž. kunigaikštį, o 
tiktai kaipo karaliaus vietininką, nėsa sulig sutarties 
1432 m. Lietuvos valstija, mirus Zigmantui Keistutai- 
čiui, turėjusi tapti Lenkijos savastimi. Lietuviai, žino¬ 
ma, su tuom negalėjo sutikti. Atvykus Kazimierui 
Lietuvon, Švitrigailos ir Vladislovo šalininkai atsisakė 
nuo savo kandidatu ir išvien su karalaičio Kazimiero ša¬ 
lininkais nusprendė apšaukti jį did. Lietuvos kunigaikš¬ 
čiu. Kuomet Lietuvos bajorai, susivažiave iš visu Lie¬ 
tuvos kraštu, ragino ir Lenkus, palydėjusius karalaitį 
Kalzimiera Lietuvon, susivienyti šioje iškilmėje su Lie¬ 
tuviais, pastarieji griežtai atsisakė dalyvauti didž. kuni¬ 
gaikščio rinkimo iškilmėse, sakydami, kad Lietuviai, 
sauvališkai apšaukdami Kazimierą Lietuvos didž. kuni¬ 
gaikščiu, laužą padarytas su Lenkais sutartis. 

Tokiu būdu vėl tapo suardyta unija 1432 m. Lietu¬ 
viai berods nenorėjo sutraukyti suvisu ryšiu su Lenki¬ 
ja ir kreipėsi prie karaliaus Vladislovo, idant jisai užtvir¬ 
tintu karalaičio Kazimiero į didž. kunigaikščius išrin¬ 
kimą. Bet Vladislovas griežtai atsisakė tai padaryti. 
Maža to, tuo metu buvo subrendęs Lenkijoj pienas su¬ 
skaldyti Lietuvos valstiją, idant tuomi, susilpninus Lie¬ 
tuvius, priversti juos klausyti Lenkijos: prie Lenkijos 
nutarta buvo prikergti Volyniu ir dalį Podoliaus, Mo¬ 
zūru kunigaikščiui Boleslovui buvo nutarta pavesti Do- 
rolaičo žeme, kurią jisai buvo užgriebęs Zigmantui mirus, 
o likusiąją Lietuvos dalį atiduoti Mykolui Zigmantaičiui 
sulig sutartie* 1432 m. Likusiąsias kunigaikštijas pa¬ 
vesti Kazimierui. 

Sis vylingas Lenkų pienas vos neįvyko. Karalaitis 

Kazimieras tapo parkviestaa Lietuvon galingiausios di¬ 
diku partijos, kas iššaukė neužsiganėdinimą iviariose 
Lietuvos srityse. Vis tai buvo atlikta taip greitai, be 
bendros sutarties, jog tai buvo greičiau panašu i coup 
d’etat, negu i teisotą rinkimą. Kunigaikščiai ir bajorai 
nebuvo sušaukti seiman iš įvairiu sričių Vilniun, bet 
Kazimiero šalininkai, važinėdami Lietuvoje, skelbė mir¬ 
tį Zigmanto ir ėmė prisiegą naujam Lietuvos valdonui. 
Toksai didžiūnų pasielgimas iššaukė opoziciją įvairiose 
Lietuvos srityse. Siuom žygiu opozicija buvo daug silp¬ 
nesnė, negu Švitrigailos metu ir dabartės ji lengviau 
buvo nuveikiama, negu pirma. 

Pirmiausiai sukilo prieš Lietuvą Smolenskas, paga¬ 
lbaus ir Volynius buvo bandąs patsai valdytis, Luckas 
pasikvietė Švitrigailą, kuris pasiskubino prisiegti Len¬ 
kijos kunigaikščiui, o d e didž. Lietuvos karaliui; Do- 
rohičo, Belsko ir Melniko miestai pasidavė Mozūrų ku¬ 
nigaikščiui Eoleslovui. Žemaičiai taip-pat nenorėjo pri¬ 
pažinti Kazimiero; jie išvarė vietininkus Storastos Kež- 
gailos ir išsirinką Storasta Daumantą, savo kunigaikščiu 
pripažino Mykolą Zigmantaitį. Kijevo žemė irgi buvo 
atsiskyrusi nuo Lietuvos ji pripažino didž. kunigaikš¬ 
čiu Mykolą Zigmantaitį, kuris atvyko čionai su kariume- 
ne iš Maskvos. 

Ant laimės tarp sukilėliu nebuvo sutarties; kiekvie¬ 
nas jų veikė skyrium savo naudai, užtai Jonas Goštau¬ 
tas, prišakyj kitų Lietuvos didžiūnu, lengvai suvaldė se¬ 
paratistus (atsiskyrėlius) ir privertė juos pripažinti Ka¬ 
zimierą didžiuoju kunigaikščiu. Visu pirmu pasiųsta 
tapo kariumenė Smolenskan sudraudimui sukilėlių, bet 
kada pastaroji neišpildė savo užduoties, patsai Kazimie¬ 
ras, asmeniškai vadovaudamas kariumeną, nukako Smo¬ 
lenskan, apguląs jį padegė priemiesčius ir vienuolyną. 
Smolenskas priverstas buvo pasiduoti ir priimti Lietuvių 
vietininką. Panašiai Kazimieras užbaigė ir su Žemaičių 
sukilimu, buvo jisai surinkąs nemažą kariumeną Kaune 
idant įsiveržti jos prišakyje į Žemaitiją. Bet Jonas Goš¬ 
tautas, norėdamas išvengti bereikalingo brolių kraujo 

praliejimo, patarė didž. kunigaikščiui pirma pasiųsti 
Kantautą, kurio brolvaikį Žemaičiai buvo išsirinkę į tė¬ 
vūnus, idant jisai pasistengtų pertikrinti juos pasiduoti 
didž. kunigaikščio valdžiai. Kantautas pasekmingai iš¬ 
pildė pavestą jam užduotį: Žemaičiai, jo pertikrinti, su¬ 
tiko pripažinti Kazimiero valdžią, ir jų įgaliotiniai atvy¬ 
ko Kaunan, idant prisiekti Lietuvos valdonui. Kazimie- 
ras-gi prižadėjo nenaikinti jų laisvės ir neatiminėti iš jų 
dvarų, jis išleido tam tikrą raštą, kuriame iškilmingai 
pripažino, jog Žemaičiai ne tapo užkariauti kardu, bet 
liuosai, savo valia, prisivienyjo prie didž. Lietuvos kuni¬ 
gaikštijos; maža to, Kazimieras patvirtino jų teisę rink¬ 
tis sau tėvūnus, palikdamas vien teisę didž. kunigaikš¬ 
čiui jį patvirtinti, ir atbulai, priimti nuo jo tik tuos tė¬ 
vūnus, kurie bus jiems malonus. 

Nesunkiai pasisekė Kazimierui sugrąžinti savo val¬ 
džią Kijeve: jis, nesipriešindamas, pasidavė, kaip tik prie 
jo sienų pasirodė Lietuvių kariu menė. Jono Goštauto 
vadovaujama. Daugiau rūpesčio Lietuviai turėjo padėti 
susigrąžinimui Podliacbijos; išpradžių bandė susigrąžin¬ 
ti tarybų keliu su Lenkais, bet jos pasibaigė nieku, pa¬ 
stangos atimti ginklo jiegaliko be pasekmių; tiktai 1444 
m. Lietuviai atgavo šią provinciją, užmokėdami Mozūrų 
kunigaikščiui Boleslovui 6000 kapų skatikų. Be to, 
idant užganėdinti Lenkų kilmės šio krašto gyventojus, 
Kazimieras pripažino jų teises ir privilegijas, kurios bu¬ 
vo Lenkų statutuose. Kada visos Lietuvių provincijos 
buvo jau sugrįžę prie Lietuvos, Švitrigaila su Volyniu- 
mi nenorėjo atsilikti nuo kitų ir 1446 m. pasidavė di¬ 
džiojo kunigaikščio valdžiai. Podraug su Volyniumi prie 
Lietuvos prisivienijo ir rytinė Podoliaus dalis, kuri ligi 
šiol buvo Švitrigailos rankose. 

Tokiu būdu nors Kazimierui pasisekė vėla apimti 
valdžią ant visų Lietuvos srįčių, bet jo padėjimas buvo 
gan keblus: jo brolis Vladislovas III Lenkų ir Vengrų 
karalius žuvo kovoje ties Varna 1444 m. Lenkai Sera- 
džiaus seime 1445 m. pasiskubino išrinkti jį Lenkijos ka¬ 
ralium, tikėdamies tokiu būdu atnaujinti uniją su Lietu- 

va, kuri tapo sutraukyta 1440 m. Bet visatinas seimas 
Lietuviu ir Gudu, susirinkąs Vilniuje sausio mėn. 1446 
m. griežtai atsisakė atnaujinti uniją su Lenkija ir nelei¬ 
do Kazimierui priimti Lenkijos karūną. Lenkai, gavą 
toki atsakymą, apsirinko sau karalium Mozūru kuni¬ 
gaikšti Boleslovą, bet pirm kviesiant j; užimti Lenkijos 
sostą, nutarė dar kartą pasiūlyti Lenkijos karūną Kazi¬ 
mierui. Siuom žygiu Lietuviai ir Lenku įgaliotiniai susi¬ 
rinko Brastoje, idant aptarti Lenkų pasiūlymą. Ten bu¬ 
vo sutarta, jog Kazimieras priims Lenkijos karūną ir at¬ 
vyks Krokavon 24 liepos 1447 m. Lietuvos bajorai 
sutiko ant šito tik tada, kada Kazimieras davė prisiegos 
raštą, kuriame jisai prisižadėjo, tapąs Lenku karalium, 
pripažinti Lietuviams Volynių ir Podolių ir davė Lietu¬ 
viams teisą, jam mirus, rinktis sau did. kunigaikšti sky¬ 
rium nuo Lenkų. Maža to, Kazimieras pareikalavo dar, 
kad ir į Lenkų įgaliotiniai prisiektų, bet jie griežtai at¬ 
sisakė tai išpildyti ir staiga išvažiavo iš Brastos. 

Kazimieras, pirm išvažiuosiant į Krakovą vaini- 
koutis, gegužės 2 d. 1447 m. davė Lietuviams daug 
naujų teisiu ir privilegijų: paliuosavo jisai kunigaikščių, 
bajorų ir miestiečiu valstiečius nuo duoklės ir nuo mo¬ 
kesčių valstijos naudai, nusprendė, jog teismo galą ant 
valstiečių turės jų valdonai, ir jie ateityj nebus teisiami 
didž. kunigaikščio teismu, o piniginės bausmės eis jų 
valdonu naudai. Katalikų dvasiškijai buvo duota ga¬ 
rantija, kad kunigų vietas tegalės užimti vien Lietuviai 
ir tiktai jeigu nebūtų tinkamų kandidatų — svetimtau¬ 
čiai. Kazimieras davė dar pažadėjimą savo ir savo įpėdi¬ 
nio vardu nebeduoti nė vienam svetimtaučiui Lietuvoje 
žemės, pilių, nei pilnon savastin, nei nuomon ir nebe¬ 
leisti taip-pat užimti svetimtaučiams (suprask Lenkų) 
jokių vietų. Pagaliaus atsižvelgiant i Lenkų norą už¬ 
griebti Volynių ir Podolių, Kazimieras pasižadėjo nema¬ 
žinti Lietuvos, užlaikyti ją nepaliečiamybėje tose ribose, 
kuriose ją paliko Vytautas. 

Privilegijos 1447 m. aiškiai parodė tą pragaištingą 
įtekmą, kurią turėjo ant Lietuvos jos susiartinimas su 

Lenkija. Lietuvos kunigaikščiai, kviečiami ant Lenki¬ 
jos sosto, stengės laisvėmis ir privilegijomis užgerinti 
Lietuvos didžiūnus, idant galėtų iškarto sėdėti ant dvie¬ 
jų sostų, Lietuvos ir Lenkijos. Laisvės ir privilegijos, 
kaip viršuj matėme, buvo teikiamos Lietuvos didžiū¬ 
nams, bajorams ir net miestiečiams valstiečių laisvės 
kaina. Kazimieras, vietoj koncentruoti valdžią savo 
rankose, ją eikvojo bajorams ir didžiūnams, pavesda¬ 
mas jiesms nevien imti nuo valstiečių duoklę ir mokes¬ 
čius, bet dagi daryti jų tarpe teismą ir imti teismo baus¬ 
mes jų pačių naudai. Did. kunigaikščiai Lietuvoje tokiu 
būdu sekdami Lenkijos pavyzdį ir dalindami Lietuvoje 
savo bajorams ,, geras krikščioniškas laisvčs teises kaipo Lenkų 
Karūnoj”, nusilpnino neišpasakytai centralę didž. kuni¬ 
gaikščio valdžią. Žodžiu, privilegijomis 1447 m. Kazi¬ 
mieras suteiKė Lietuvos kunigaikščiams, bajorams, 
pralotame ir miestiečiams visas laisves ir privilegijas, ku¬ 
riomis naudojosi Lenkų ponai, pralotai ir miestiečiai. 

Šitos privilegijos turi nepaprastą svarbą Lietuvos 
historijoj, nes jos užbaigia visą eilę teisių ir privilegijų, 
suteiktų Lietuvos kunigaikščių per Lenkų įtekmę Lietu¬ 
vos bajorams. Visos šitos teisės ir privilegijos buvo ne 
kas kitas, kaip suskaldymas ir išsklaidimas valdžios di¬ 
džiojo kunigaikščio. Per tai kuone pusė Lietuvos gyven¬ 
tojų buvo išėjusi iš stačios prigulmybės didžiojo kuni¬ 
gaikščio ir pateko vien didžiūnų ir bajorų valdžion, kurie 
valstiečių link buvo tokiais pat valdonais, kaip patįs ba¬ 
jorai didž. kunigaikščio link; galima sakyti, jog Lietuvos 
valstijoj atsirado daugybė mažų valstijėlių, kurios ėmė 
netrukus gaišinti normai; veikimą ir plėtojimąsi visos 
Lietuvos valstijos. Did. Lietuvos kunigaikštis ateityj 
noroms-nenoroms priverstas buvo kreiptis prie mažesnių¬ 
jų valdonų išrišimui kiekvieno nors ir menkiausio visos 
valstijos klausimo. Privilegijos 1447 m. suparaližiavo 
visiškai absoliutinę monarchišką valdžią didž. kuni¬ 
gaikščio, šitame atvejyje ypačiai pragaištinga buvo ta pri¬ 
vilegija, kuri paliuosavo bajorų valstiečius nuo valsti¬ 
jos mokesčių. Šita privilegja pasirodė blėdingiausia* 

nea ilgainiu, kuomet karas ištuštino didž. kunigaikš¬ 
čio iždą, jis verste verčiamas buvo prašyti bajorų ir di¬ 
džiūnų pašalpos valstijos reikaluose kaina vis naujų 
ir didesnių privilegijų ir „laisvių”, apribuojančių jo val¬ 
džią. 


V. 

Lietuvių—Lenkų santikiai prie Kazimiero ir jo sūnų. 

Kuomet Kazimieras tapo išrinktas i didžius Lietuvių 
kunigaikščius prieš norą Lenkų ir prieš sutarti 1432 m., 
unija Lietuvos su Lenkija tapo suardyta. Berods laiš¬ 
ke, kuriame Kazimieras išreiškė sutikimą priimti Lenki¬ 
jos karalių vainiką ir apsiėmė atvykti ant vainikavimo, 
buvo pasakyta, jog jis vienija abi valstiji brolišku ryšiu 
(in unionem fraternam) pasižadėdamas valdyti abi valsti¬ 
ji ir ginti nuo priešų. Situom buvo išreikštas vien fak¬ 
tas sąryšio abiejų valstijų, esančių po valdžia vieno val¬ 
dono, neapribuojant nei sąlygų, nei pareigų vienos vals¬ 
tijos kitos link. Aplinkybės reikalavo šitų sąlygų ap- 
ribavimo. Svarbiausia, jog Lietuviai ir Lenkai turėjo su- 
visu priešingus reikalavimus nuo savo valdonų, ir Ka¬ 
zimieras, norėdamas sėdėti at dviejų sostų, vos neatsisė¬ 
do jų tarpe. Lietuviai sutiko, idant Kazimieras priimtų 
Lenkijos vainiką tik ta sąlyga, jeigu jisai pripažins Lie¬ 
tuvos valstiją tose ribose, kuriose ji buvo Vytauto lai¬ 
kuose, ir neatplėš nuo jos Volyniaus ir Podoliaus. Iš ki¬ 
tos pusės Lenkai norėjo gauti nuo Kazimiero pažadėji¬ 
mą, jog jisai atiduos Lenkijai Lucko, Podoliaus ir kitas 
Gudų žemes. Užtatai pirmame bendrame Lietuvių ir 
Lenkų seime, susirinkusiame Petrakove, Kazimieras 
atsisakė patvirtinti Lenkų teises ir privilegijas, kol jie ne¬ 
susitars su Lietuviais ir išaiškins savo bendrus santikius. 

Delei šitos priežasties Lenkai ir Lietuviai 6usivažiavo 
Seiman Liubline 1448 m. Šio seimo tarybose aiškiai pa¬ 
sirodė priešingumas Lietuvių ir Lenkų reikalavimų. Lie- 

tuviai norėjo, idant abidvi valstiji būtų toje broliškoje 
unijoje, apie kurią kalba Kazimiero užrašai, duoti Len¬ 
kams pirm vainikavimoai, t. y. suvienijimas valstijų ap¬ 
gynimo reikalams, bet paliekant kiekvienai valstijai 
pilną laisvę visuose kituose reikaluose. Lietuviai stačiai 
apreiškė Lenkams, jog jie jaučiasi įžeistais tais išsitari¬ 
mais pirmesniųjų unijų aktų, kur kalbama apie Lietuvos 
„inkorporavimą" i Lenkiją (incorporamus, adjungimus, 
appropriamus etc.) ir pareikalavo išmesti šituos išsitarimus 
iš sutarties apie uniją, nėsą sulig šitų išsireiškimų išeina, 
kad Lietuviai kaip ir pasiduoda Lenkams, vietoj vienytis 
su jais brolišku ryšiu, kaipo lygus su lygiais. Ciapat Lie¬ 
tuviai pareikalavo sugrąžinti jiems tą dalį Podoliaus ir 
Volyniaus (pilis Olesko, Vetel, Lopatino ir kitas), ku¬ 
rias Lenkai užgrobė suirutės metu Vytautui mirus. 
Lenkai ant šitų Lietuvių reikalavimų atsakė, jog jie ne¬ 
turį nei juridiško, nei historiško pamato ir patarė išven¬ 
gimui visų ginčų sulieti abidvi valstiji į vieną Lenkų ka¬ 
raliją, tegul, girdi, bus panaikintas did. kunigaikščio ti¬ 
tulas, tegul, girdi, Lietuvos žemės taps tuomi, kuomi 
yra Krokavos, Seradžiaus ir kitos Lenkijos žemės, tegul, 
girdi, ir Lietuviai pasisavins sau tas teises ir laisves, ku¬ 
riomis naudojasi Lenkai, tegul, girdi. Lietuviai pasidarys 
jų valstijos pavaldiniais ir tuomet nebereikės jau ginčy¬ 
tis ir bartis delei srįčių. Galima įsivaizdinti, kokį įspū¬ 
dį padarė ant Lietuvių šisai Lenkų begėdiškas pasiūly¬ 
mas, jie su paniekinimu atmetė šį pasiūlymą, sakydami, 
kad jie niekados nedaleis taip pažeminti savo tėvynę ir 
niekuomet nesutiks ant tokio suvienijimo Lietuvos su 
Lenkija. Lenkai iš savo pusės tvirtino, jog toksai vals¬ 
tijų suliejimas yra išreikštas Jogailos ir Vytauto sutarty¬ 
se ir jog nepritinka mainyti ką nors tose sutartyse, ku¬ 
rios yra patvirtintos santaika pranokėju. Aišku, jog 
tarybos Lenkų su Lietuviais šiame Liublino seime nepri¬ 
vedė prie jokio rezultato. 

Šisai Liublino seimas, atliktas suviršum šimtu metų, 
buvo pirratakūnu to Liublino jjeijĮio, kuriame virš išgul¬ 
dyti Lenkų reikalavimai tapo ibl&įaug įvykdinti, vos 

po amžiui nuolatiniu ginčų ir tąsynės su Lenkais. 

Tarybos vėl atsinaujino praslinkus dviem metam, 
1451 m. Parčeve, kur suvažiavo dvylika Įgaliotinių iš 
vienos ir kitos pusės. Čia Lietuviai jau griežtai parei¬ 
kalavo kasacijos pirm padarytų unijos sutarčių, kurias 
jų pirmtakūnai tvirtindavo patįs nežinodami jų turinio, 
vien dėl prisakymo didž. kunigaikščio; Lietuvių Įgalio¬ 
tiniai pareikalavo išmetimo naujame akte išsitarimų: 
jugo servitutis obnoxios incorporamus, appropriamus, inviscera- 
mus et tinimus terras Lituaniae et Russiae regno Poloniae, ir ku¬ 
ris patvirtintų ne inkorporavimą ir prikergimą Lietuvos 
prie Lenkijos, bet tikrą uniją, tai yra, suvienijimą 
dviejų valstijų, kaipo lygios su lygia; be to jie atkartojo 
dar reikalavimą sugrąžinimo Lenkijos beteisiai užgrob¬ 
tų Volyniaus ir Podoliaus dalių. Lenkų vardu Lietu¬ 
viams atsakė Zbignievas Olesniekis, jog Lietuviai, tame 
skaitliuje ir kai-kurie čia esantieji Lietuvių pasiunti¬ 
niai, tarp jų ir Vilniaus vyskupas Motiejus nekartą 
patvirtinę unijos sutarti negalėjo nežinoti jos turinio; 
toliaus jisai prirodinėjo, jog Lenkai seniau valdę Voly- 
nių ir Podolių, kuomet Lietuviai apie juos ir girdėti ne¬ 
buvo girdėję, pagaliaus jisai priminė dar neperseniai 
padarytą sutarti (1432 m.) su Zigmantu Keistutaičiu, 
kuris visą Lietuvą po savo mirčiai buvo užrašęs Lenki¬ 
jai ir kurią buvo patvirtinę Lietuvos bajorai, tame skait¬ 
liuje ir patįs čia esantieji Lietuvių įgaliotiniai. Žinoma, 
jog šie Lenkų prirodinėjimai negalėjo Lietuvių įtikrin- 
ti ir Parčevo seimas išsiskirstė nieko tikro nenutaręs. 

Panašios tarybos buvo tęsiamos ir toliaus kituose sei¬ 
muose, bet bergždžiai, nebuvo padaryta jokios sutarties, 
kai kada dagi toki seimai grasino pasibaigti ginkluotu 
susirėmimu tarp Lietuvių ir Lenkų. Kuomet Lenkija 
buvo pradėjusi ilgą ir sunkų karą su Kryžuočiais, Lietu¬ 
viai, ^pasinaudodami šia proga, pareikalavo nuo Lenkų 
Volyniaus ir Podoliaus neteisėtai užgriebtų srįčių, gra¬ 
sindami Lenkams karu. Pačiam Kazimierui grasino 
pavojuslnetekti Lietuvos sosto. Lietuvių kunigaikščių 
ir didžiūnų tarpe susidarė stipri partija prieš Kazimierą, 

kurios prišakyj stovėjo Vilniaus vaivada Jonas Goštau¬ 
tas ir kunigaikštis Jurgis Olšauskis. Šita partija nu¬ 
sprendė sutraukyti ryšius su Lenkais ir ant Lietuvos 
sosto užkelti Kijevo kunigaikšti Simaną, Goštauto žen¬ 
tą. Pasekme šios partijos veikimo Lietuvoje buvo Lie¬ 
tuvių reikalavimas, išreikštas Kazimierui seime 1461 m., 
idant arba jisai pats visuomet gyventų Lietuvoje, arba 
pavestu Lietuvos sostą kunigaikščiui Simanui. Kazimie¬ 
ras tąsė neduodamas atsakymo iki galui karo su Prūsais. 
Kuomet Lenkai užbaigė ši karą, paėmusį visas jų jiegas. 
Lietuviai turėjo sumažinti savo reikalavimus Lenkų 
link, be to dar Lietuvos jiegas pradėjo skaldyti bažny¬ 
tinė unija, pradėta 1452 m., sėdama nesutikimą tarp 
Lietuvių katalikų ir Lietuvių stačiatikių. Iki šiol Lie¬ 
tuva drąsiai statė Lenkams reikalavimus, nes jiems pil¬ 
nai pritarė ir visa Gudija. Šitas nesutikimas tarp Lietu¬ 
vių ir Gudų tikybos dalykuose surišo Lietuvai rankas 
jų santikiuose su kaimynais. Kuomet, užėmus Naugar- 
dą Maskvos kunigaikščiui Jonui 1478 m., Lietuva no¬ 
rėjo imties ginklo ir kariauti su Maskva, Kazimieras pa¬ 
tarė nepradėti karo, neužsitikrinus Lenkų pagelba, nesą 
pasitikėti Gudais, kurie, kaip žinoma, ne labai esą iš¬ 
tikimi delei tikybų skirtumo. Tokiose apystovose Lietu¬ 
viai nebegalėjo manyti eutraukyti ryšį su Lenkija, kuris 
be abejonės būtų iššaukęs karą. Užtatai Lietuviai nu¬ 
stojo kėlę Volyniaus ir Podoliaus klausimą ir prašė tik¬ 
tai Kazimiero, idant jisai paskirtų vieną iš savo sūnų 
Lietuvos didž. kunigaikščiu. Iš kitos pusės Lenkai nu¬ 
stojo reikalavę atnaujinti pirm padarytąsias sutartis 
apie uniją. Kazimieras, užbaigęs karą su Prūsais, visą 
savo domą atkreipė ant išskleidimo savo įtekmės Veng¬ 
ruose ir Čekuose, norėdamas pasodyti ant jų sostų savo 
sūnus. Tokiose aplinkybėse Lenkija ir Lietuva pasiliko 
iki pat Kazimiero mirčiai, nedarydamos unijos sutarties 
ir nespręsdamos Volyniaus ir Podoliaus klausimo. 

Kaip tik numirė Kazimieras, Lietuviai pasiskubino 
pasinaudoti šia proga, idant išsirinkti sau atskirą nuo 
Lenkijos valdoną. Kazimieras mirė būdamas Lietuvoje, 

Gardine; su juo buvo jo sūnus Aleksandras. Lietuvos 
didžiūnai įprašė jo nelydėti tėvo kūną Lenkijon, saky¬ 
dami, jog priešai užpuls ant Lietuvos valstijos, likusios 
be valdono. Šitame tvirtinime buvo dalis tiesos, nes 
tuo metu Lietuvai grasino pavojus nuo Maskvos ir Kry¬ 
mo. Vyriausia vienok priežastimi karalaičio Aleksan¬ 
dro Lietuvoje suturėjimo buvo noras iškelti jį į didž. 
Lietuvos kunigaikščius. Lietuvos didžiūnai nedrįso 
vienok patįs daryti taip svarbų žingsnį, kuris grasino 
visišku ryšių sutraukymu su Lenkija, kas Lietuvai būtų 
tuo metu būvą pavojinga, atsižvelgiant į terptautinį jos 
padėjimą. Be to dar galima buvo bijotis vidurinės suiru¬ 
tės, atsižvelgiant į tai, jog Lietuvoje gan buvo stipri ir 
ekaitlinga partija kunigaikščio Simano, Jono Goštauto 
žento. Nutarta buvo išrinkti Aleksandrą did. kuni¬ 
gaikščiu visatinam seime, sušauktame iš visos valstijos 
atstovų. 

Dar iš Gardino Aleksandro šalininkai išsiuntinėjo laiš¬ 
kus į visus Lietuvos kampus, apskelbdami Kazimiero 
mirtį ir kviesdami seiman liepos 20 d., idant išrinkti 
naują Lietuvos valdoną. Šiuose laiškuose jie priminė ku¬ 
nigaikščiui ir bajorams, jog jie visuomet išvien gynė Lie¬ 
tuvos valstiją ir išreiškė pasitikėjimą, jog ir dabar jie 
vienbalsiai išrinks vieną karaliaus sūnų ant didž. kuni¬ 
gaikščio Lietuvos sosto. Tokioje prasmėje buvo išsiunti¬ 
nėti laiškai karalaičio Aleksandro vardu. Šita agitacija 
buvo reikalinga atsižvelgiant į tai, jog Gudai buvo labiau 
linką prie kunigaikščio Simano kandidatūros. Susirin¬ 
ką seiman šalininkai kunigaikščio Simauo išstatė jo kan¬ 
didatūrą. Jis pats atvyko seiman vedinas 500 ginkluotų 
palydovų buriu, norėdamas tuomi padaryti didesną įtek¬ 
iną. Lietuvos didžiūnai apskelbė seimui, jog karalius, 
mirdamas, įsakė, idant Lenkai išsirinktų karalium jo sū¬ 
nų Joną Albrektą, o Lietuviai Aleksandrą. Šitas rimtas ir 
tvirtas apreiškimas suardė kunigaikščio Simano kandi¬ 
datūros pasisekimą, ir seimas apskelbė didž. kunigaikš¬ 
čiu Aleksandrą. 

Rinkimai atsiliko be jokio dalyvavimo juose Lenkų. 

kaip to reikalavo unijos sutartis. Lietuviai užsiganėdi¬ 
no vien žinios pasiuntimu Lenkams, jog jie sulig mirusio 
karaliaus noro paėmė sau i valdonus karalaiti Aleksan¬ 
drą, jiems-gi pataria apskelbti karalium Joną Albrektą. 
Apie uniją Lietuviai neužsiminė nei žodžio. 

Lenkai gi atsiuntė pakvietimą dalyvauti karaliaus 
rinkime. Lietuviai vienok labai gerai suprato, jog jų da¬ 
lyvavimas Lenku seime būtų tolygus unijos pripažini¬ 
mui ir užtatai jie ant pakvietimo atsakė, jog jiems jau 
apreiškė savo mintį ir valią mirusio karaliaus,,brolišku” 
papročiu. Kuomet Jonas Albrektas tapo išrinktas kara¬ 
lium, did. kunigaikštis Aleksandras nusiuntė pasiunti¬ 
nius pasveikinti brolį ir priminti jam „prietelybę”, kuri 
nuo seniai buvo tarp dvieju valstijų ir kurios, jų tėvui 
viešpataujant, viena kitą gelbėjo reikale. Tokiu būdu 
vietoj submiaijos (pasidavimo) akto, kurio laukė nuo 
kunigaikščio Aleksandro, buvo nusiųsta vien broliškas 
pasveikinimas ir vien valstijų prletelybes priminimas. Aiš¬ 
ku, jog unijos aktai Lietuvių akyse buvo visiškai nustoję 
savo vertės, ir jie skaitė Lietuvą suvisu nepriguliuinga 
valstija. Tokiu būdu buvo nutrauktas ir paskutinis ry¬ 
šis, — bendras abiejų valstijų valdonas, kuris iki šiol 
vienijo Lietuvą su Lenkija. 

Bet netrukus vieni ir kiti turėjo pajusti pasekmes 
unijos sutraukymo. Lietuva tapo Maskvos užpulta ry¬ 
tuose, o pietines Lenkijos srytis žiauriai nuteriojo toto¬ 
riai išvien su turkais 1498 m. Jie buvo paėmė apie 100.- 
000 žmonių belaisvių. Tokiose apystovose buvo pradė¬ 
tos tarybos dėl atnaujinimą „lygių ir teisingų užrašų”, 
nežeidžiant abiejų valstijų. 1499 m. tapo atnaujinta Gar¬ 
delio unija, kur aiškiau tapo pažymėtas rinkimas Len¬ 
kų karalių ir Lietuvos didž. kunigaikščio. Ateityje Lie¬ 
tuviai apsiėmė rinkti did. kunigaikštį dalyvaujant rin¬ 
kimuose Lenkams, bile tiktai jie laiku atvyktų rinki- 
muosna; Lenkai iš savo pusės apsiėmė rinkti sau kara¬ 
lius sutartyje su Lietuviais. 

Unija 1499 m. neužtikrino nei Lietuvai nei Lenkijai 
bendros paspirties. Tiesa, sutartije buvo pažymėta, jog 

vieni kitiems turi padėti omni consilio et auxilio. Bet vie¬ 
nok, kol abi valstiji gyvavo savystoviai, kol nesuslliejo i 
vieną valstiją su viena valdžia, šita paspirti i turėjo no- 
roms nenoroms virsti niekais. Kiekviena valstija turė¬ 
jo savo priešus, kaip Lietuva taip ir Lenkija turėjo tau¬ 
pyti jiegas dėl pačios savęs, šitas apsireiškė tuojaus po 
unijos atnaujinimo. Kuomet 1500 m. Maskvos kariu- 
menė įsiveržė į Lietuvą, Lietuvių kariumenė išsiųsta 
priešais tapo pergalėta prie Dorogobužo, Lenkai negalėjo 
duoti jokios pagelbos Lietuviams, nes tuomi pat metu 
turėjo ruoštis žygin prieš Turkus ir Totorius, idant ap¬ 
ginti nuo jų pietines savo ribas. Lietuva priversta buvo 
jieškoti sau pagelbos kur kitur: pas Livonijos (Kardi¬ 
ninkų) valdoną Platenbergą ir Volgos Totorių chaną 
Chig—Abmatą. 

Numirus Lenkų karaliui Jonui Albrektui, Lenkai sa¬ 
vo papročiu norėdami ankščiau surišti Lenkiją su Lie¬ 
tuva, vėl išrinko savo karalium didį Lietuvos kunigaikš¬ 
tį Aleksandrą 1501 m. Tokiu būdu Lietuva ir Lenkija 
vėl tapo suvienytos ypatoje bendro valdono, maža to 
buvo nutarta, jog ir ateityj Lietuva ir Lenkija turės vie¬ 
ną valdoną, kuris bus renkamas bendrame Lietuvių ir 
Lenkų seime, jog abi valstiji būsią neperskiriamos lai¬ 
mėj ir nelaimėj; turės vienokius pinigus, bet atskirus 
teismus ir valdininkus; pirm padarytos sutartys vienos 
ar kitos valstijos turės ateityj galę dėl abiejų valstijų, 
naujai išrinktasai valdonas turės patvirtinti teises ir 
laisves abiejų valstijų. Toksai buvo išdirbtas proj ektas 
naujos unijos su Lenkija Melnike Lietuvių ir Lenkų pa¬ 
siuntinių 1501 m. Si sutarties projektą patvirtino savo 
prieiega Aleksandras ir buvusieji ten Lietuvių ir Lenkų 
pasiuntiniai, be to dar Lietuvių pasiuntiniai turėjo pasi¬ 
žadėti prikalbinti did. kunigaikštį ir kitus Lietuvos ba¬ 
jorus patvirtinti prisaika šią sutartį. 

Vienok šitas prižadėjimas nebuvo išpildytas, nes ka¬ 
rė su Maskva ir Krymu nebeleido sušaukti Seiman Lie¬ 
tuvių kunigaikščių ir bajorų; maža to Aleksandras ne¬ 
drįso kelti taip opaus ir nepopuliariško Lietuvoje klau- 

simo, kuriuo buvo unija su Lenkija; jau ir be to daug 
Gudu kunigaikštijų atsimetė nuo Lietuvos, pasiduoda¬ 
mos Maskvai; dabar gi apskelbimas ankštesnio susivie¬ 
nijimo Lietuvos su katalikiška Lenkija galėjo tapti prie¬ 
žastimi atsimetimo nuo Lietuvos visos stačiatikiškos 
Gudijos, kuri aiškiai linko prie Maskvos. 

Kuomet pasibaigė karas su Maskva 1503 m., patys 
Lietuviai atšalo nuo unijos ir laukė vėl progos, idant 
nuo jos atsikratyti, nesą Lenkija nedavė Lietuvai tos 
pagalbos karėje su Maskva, kurios ji tikėjosi ta uniją at¬ 
naujindama. Lenkai tik vieną kartą 1502 m. buvo pa¬ 
siuntė nedideli kareiviu būrį Lietuvai, bet vos jie atvy¬ 
ko karės laukan, tuojaus buvo atšaukti atgal, nes pati 
Lenkija tapo užpulta Turkų. Maža to Lenkai netik ne¬ 
padėjo Lietuviams karėje, bet dargi įsimaišydami į san¬ 
taikos tarybas sugadino jas, priversdami Lietuvą paves¬ 
ti Maskvai daug miestu ir sryčių. Užtatai kuomet kara¬ 
lius Aleksandras, Lenkų spiriamas, reikalavo nuo Lietu¬ 
vių patvirtinimo unijos, padarytos Gardino seime 1501 
m.. Lietuviai griežtai atsisakė tai išpildyti, ir tokiu budu 
Gardine padaryta unija vėl tapo sutraukyta. 

Numirus Aleksandrui 1506 m. Vilniuje, Lietuvos ba¬ 
jorai sušaukė seimą Vilniun, idant išrinkti naują val¬ 
doną. Patyrė apie tai Lenkai, nusiuntė savo pasiunti¬ 
nius Viniun, idant priminti sutartį 1501 m. ir pareika¬ 
lauti, idant Lietuviai nesirinktų sau didž. kunigaikščio be 
Lenkų dalyvavimo seime. Bet Lietuviai neatkreipė do- 
mos į Lenkų reikalavimus, tvirtindami, jog pavojus gra¬ 
sinąs tėvynei iš lauko ir iš vidaus verčia juos neatadedant 
išsirinkti sau didį kunigaikštį. Tokiu būdu Lietuviai 
vienbalsiai išrinko didž. Lietuvos kunigaikščiu spalio 20 
d. 1506 m. karalaitį Zigmantą, kaipo „įpėdinį ir prigim¬ 
tą” Lietuvos valdoną. Lenkams nepasiliko nieko kito, 
kaip tik sekti Lietuvių pavyzdį ir išrinkti Zigmantą Len¬ 
kijos karalium, idant bent paviršutiniškai užlaikyti uni¬ 
ją, ką jie ir padarė gruodžio 6 d. 1506 m. Tokiu būdu 
asmeninė unija Lietuvos su Lenkija vėljtapo atnaujinta 
Zigmanto asmenyje. 

Bendras pavojus grąsinąs Lenkijai ir Lietuvai nuo 
Krymo Totorių privertė Lenkus 1512 m. vėl kreiptis į 
Lietuvius, raginant juos atnaujinti uniją, idant bendro¬ 
mis jiegomis jie galėtų atremti priešą. Lietuviai ant šito 
Lenkų pakvietimo atsiliepė siūlydami padaryti užpuoli¬ 
mo ir gynimosi sąryšį (o ironitelno nastupatelnyj sojuz), 
kuriuom pasiremdami vieni ir kiti turės dalytis išlaidas 
pusiau, išvien rūpinsis susigrąžinti nustotas žemes ir da¬ 
lysis jomis pusiau. Lenkai labai buvo neužganėdinti 
šiuo Lietuvių atsakymų ir pasakė Lietuvių pasiunti¬ 
niams, jog jie laukė nuo savo „brolių” Lietuvių suvisu 
ne tokio atsakymo, jie norė atnaujinti tą uniją, padary¬ 
tą prie karaliaus Aleksandro 1501 m. Gardine. Tarybos 
dar keletą kartų buvo Lenkų atnaujinamos, bet be jokių 
pasekmių. Lietuviai, skaitydami Lietuvą suvisu nepri- 
gulminga nuo Lenkijos, Zigmantui mirus, išrinko seime 
1522 m. didž. kunigaikščiu jo sūnų Zigmantą Augustą. 

Prirodymui koki buvo tuo metu santikiai Lietuvos 
su Lenkija, privesime čion Lietuvių tarybas su karalium 
Zigmantu 1506 m. delei gando pasklydusio. jog šv. Tėvas 
siunčiąs Maskvos kunigaikščiui karališką vainiką; stebė¬ 
damies, jog Lenkai nebegaišinašio sumanymo, jie pavedė 
savo pasiuntiniams pasakyti karaliui, idant jisai jokiu 
budu neprileistų Maskvon šio vainiko. Jeigu Lenkai sa¬ 
vo laiku drįso begėdiškai užgrėbti karališką vainiką, pa¬ 
siųstą Vytautui, tai dabartės jie nebeprivalytų praleisti 
karališką vainiką Maskvai. „Aišku", skundėsi Lietuvių 
pasiuntiniai karaliui, „jog Lenkai stengiasi laikyti paže¬ 
minime Lietuvą, norėdami ją „įkūnyti į Lenkų karūną”. 
Lietuvių pasiuntiniai prirodinėjo karaliui, jog Lietuva 
esanti tikra jo tėvyne, jog jie jau seniai yra išsirinką 
savo valdonu karalaitį Zigmantą, užtatai jie meldė ka¬ 
raliaus sugrąžinti jiems kadaise Lenkų užgrėbtą Vytau¬ 
to karališkąjį vainiką, idant juomi apvainikuoti karalių 
Zigmantą. Tuomet Lenkai nebedrįsią jau žeminti Lietu¬ 
vos ir kėsintis įkūnyti į Lenkijos „karūną",— nėsą karū¬ 
na nebegali būti įkūnyta į karūną”, tuomet išnyks visi 
varžymais! ir užstos lygi brolybė ir bendras veikimas 

prieš visus priešus”; jeigu-gi Lenkai nepanorės sugrą¬ 
žinti Vytauto karališko vainiko, tuomet lai pats kara¬ 
lius pasius pasiuntinius Ryman, prašydamas tam tikros 
karūnos. Lietuviai gi nepasigailės jokių išlaidų šiam rei¬ 
kalui. 

Nors Lietuvių reikalavimas karališko vainiko didž. 
Lietuvos kunigaikščiui nebuvo išpildytas, vienok pasili¬ 
ko ne be pasekmių: karalius Zigmantas, atsiveizėdamas 
į savo senumų ir nesveikumą 1529 m. nutarė dar jam 
gyvam esant iškelti savo sūnų Zigmantą Augustą i Lie¬ 
tuvos didž. kunigaikščius, bijodamas vienok prieštaravi¬ 
mo Lenkų, jisai pradėjo slaptas su Lietuviais tarybas 
Vilniaus seiman. Seimas labai prielankiai sutiko kara¬ 
liaus sumanymą ir spalio 18 d. iškilmingai apskelbė Lietu¬ 
vos didž. kunigaikščiu Zigmantą-Augustą. Lenkams 
nebeliko nieko kito, kaip, sekant Lietuvių pavyzdi, ap¬ 
skelbti Zigmantą-Augustą Lenkijos karalium. Nuo 1544 
m. Zigmantas-Augustas tapo faktišku Lietuvos valdonu 
dar jo tėvui valdant Lenkija. Tokiu būdu Lietuva ne¬ 
veizint į uniją 1501 m. vėl igijo atskirą nuo Lenkijos 
valdoną. 

Atsižvelgdami i visą augščiau išguldytą, matome, jog 
visos Lenkų pastangos, atkreiptos i įvykdymą Lenkų 
—Lietuvių politiškosios unijos Kazimierui ir jo sūnums 
viešpataujant pasiliko be jokių pasekmių. Lietuva, pa¬ 
silikdama su Lenkija asmeninėj unijoj, tebeužlaikė pil¬ 
ną savo savystovybė ir neprigulmybę. Vienok nuolati¬ 
nė kova Lietuvos su Lenkija nebepasiliko be pasekmių 
viduriniam Lietuvos valstijos išsivystyme. Mes matė¬ 
me, jog Kazimieras ir jo sūnus išrišimui taip svarbaus 
klausimo, kaip unija, kvietė seiman ne vien kunigaikš¬ 
čius, ir didžiūnus, bet ir bajorus iš visų kraštų didžiosios 
Lietuvos kunigaikštijos. Tokius pat seimus sušaukda¬ 
vo ir Lietuvos didžiūnai, idant išrinkti didi Lietuvos ku¬ 
nigaikštį prieš Lenkų norą. Kaip matome, Lietuvos ku¬ 
nigaikščiai ir didžiūnai nebegalėjo apsieiti be pritarimo 
visų laisvų tuomet Lietuvos piliečių. Pirm Zigmanto 
pirmojo Lietuvių seimuose tedalyvavo vien kunigaikš- 

čiai ir didžiūnai užkaria utųju sryčių, nuo Zigmanto I 
seimuose ėmė dalyvauti ir visi bajorai. 


VI. 

Lietuvių—Lenkų santikiai Zigmantui-Augustui viešpataujant 
pirm Liublino unijos. 

Kuomet Turkai ėmė vis kaskart tankiau užpuldinėti 
ant Lenkijos, Lenkai patys nevaliodami atremti priešu, 
ėmė reikalauti ankštesnės unijos su Lietuva. Dar Pe- 
trakavo seime 1547—48 m. Lenkai remdamiesi Jogailos 
padarytais užrašais reikalavo privienijimo Lietuvos prie 
Lenkijos su visom užkariautom jos žemėm, idant Lenki¬ 
ja lengviau galėtų atsiginti nuo savo priešų. Tokį pat 
reikalavimą Lenkai pastatė Zigmantui-Augustui seimuo¬ 
se 1548—50 m. Be bendro valstijos rybų apgynimo, 
lenkai labai troško ankštsnės unijos Lietuvos su Len¬ 
kija, tikėdamies įgyti Lietuvoje turtus ir užimti valdiš¬ 
kas vietas. Jau seniai Lenkai visokiais būdais skverbė¬ 
si į Lietuvą, vesdami Lietuvaites, pirkdamies turtus, 
jieškodami tarnystos pas did. kunigaikščius ir didžiū¬ 
nus. Nors Lietuviai ir buvo užtvenkę Lenkams kelią 
Drang nach Osten įstatymais ir statutais, draudžiančiais 
Lietuvos valdonams dalyti svetimtaučiams (Lenkams) 
pylis, nejudinamus turtus ir valdiškas vietas, vienok 
atsirado nemaža Lenkų, kurie mokėjo apeiti šiuos įsta¬ 
tymus, įgijo Lietuvoje žemę ir užėmėžymias vietas. Uni¬ 
ja turėjo panaikinti šią tvarką, uždariusią kelią Lietuvon 
Lenkų gaujoms. Štai dėlko Lenkai taip troško unijos, o 
Lietuviai, ypač valdantysis luomas, taip jos vengė. 

Zigmantas Augustas, gerai žinodamas Lietuvių ūpą, 
nebedrįso išpradžių reikalauti nuo Lietuvių unijos įvyk- 
dinimo, neveizint į nuolatinius Lenkų priminimus. Kuo¬ 
met 1551 m. Vilniuje susirinko Lietuvių seimas, Len¬ 
kai pareikalavo nuo karaliaus pasiųsti Lietuvių seiman 
pasiuntinius, reikąlaujant unijos įvykdymo. Zigman- 
tas-Augustas pasiuntė Lenkijos kanclerį, kuriam buvo 

pavesta priminti Lietuviams Lenkų unijos sutartis. Lie¬ 
tuviai nebenorėjo nė girdėti apie uniją ir mandagiai pri¬ 
minė pačiam karaliui, jog jis neprivalo kėsintis ant lais¬ 
vės ir neperigulmingumo savo tėvynės, kurią jisai pavel¬ 
dėjo laisvą ir neprigulmingą nuo savo tėvo ir privaląs ją 
palikti savo įpėdiniams tokia pat sulyg duotos jiems pri- 
siegos. Lietuviai prižadėjo gelbėti Lenkus reikalui esant 
nuo priešų, bet griežtai atsisakė dalyvauti bendruose 
Lenkų-Lietuvių seimuose, nėsą visi bendri reikalai su 
Lenkais esą išrišti ir užbaigti šiame Vilniaus seime. 
Vienok Lenkai nepaisydami delei šio griežto ir labai iš¬ 
kalbingo Lietuvių atsakymo atnaujino savo reikalavi¬ 
mus metams praslinkus naujam seime. Lietuviai „pa- 
dėkavoję" už Lenkų rūpestingumą apreiškė, jog Lietu¬ 
va negali vienytis su Lenkija atsižvelgiant i teisių ir į- 
statymų skirtumą, užtatai unija negali būti ivykdinta, 
kas-gi link pagelbos prieš Turkus, Lietuviai neatsisaką 
gelbėti Lenkus kariumene ir pinigais. 

Kaip matome, pradžioje Zigmanto Augusto viešpata¬ 
vimo Lietuviai gynė vienbalsiai Lietuvos savystovumą 
nuo Lenkų užgriebimo. Dar 1547 m. jo tėvui Zigmantui 
gyvam esant jie reikalavo, idant Lietuvos žemė ir val¬ 
diškos vietos nebebūtų dalinamos Lenkams, nėsą tokiu 
pasielgimu jisai įžeidžiąs Lietuvius, tarytum pačių Lietu¬ 
vių tarpe nesirastų tinkamų ir ištikimu žmonių valdžios 
vietoms užimti, iš kitos pusės valstija turinti nuostolį; 
negana to Lietuviai reikalavo, idant karalius nebeleistų 
svetimtaučiams važinėti Lietuvoje ir surašinėti jo pylis, 
dvarus ir žemes jam prigulinčias. Šitas reikalavimas 
buvo atkreiptas prieš Lenkus: Vaitiekų Jelenskį irgi 
Stanislovą Falčevskį, S. Kaiskį ir kitus, kurie įgiję neap- 
ribuotą Zigmanto Augusto įsitikėjimą važinėjo po Lietu¬ 
vą, surašinėdamikaraliaus turtus ir buvo apdovanoti už 
tai žeme ir dvarais Lietuvoje. 

Bet kadangi viršminėtos ypatos įgiję nejudinamą 
turtą Lietuvoje tapo jos piliečiais, tai Zigmantas Au¬ 
gustas, norėdamas atsikratyti nuo Lietuvių reikalavi¬ 
mų, apreiškė, būk jis nežinąs atsitikimų, kad svetimtau- 

čiams būtų duodamos valdžios vietos Lietuvoje; kas-gi 
link prižiūrėjimo jo karališkųjų dvarų Lietuvoje, tai ji¬ 
sai turis teise siusti asmenis, kurie jo nuomone, bus tam 
tinkami. Negana to. Lietuvių pasiuntiniai skundėsi, 
kad atvažiuojant didžiamjam kunigaikščiui iš Lenkijos 
Lietuvon, jo palydovai Lenkai telydėdavo pirma karalių 
iki Lietuvos sienai, o jeigu ir važiuodavo toliau, tai tik¬ 
tai kaipo svečiai; Lietuvos gi valdoną sutikdavo parube- 
žyje Lietuvių valdininkai: maršalkos, iždininkai, skomi- 
ninkas, žirglaikiai ir kiti; dabar gi jie tenešioja savo var¬ 
dus, ojų darbą atlieka Lenkų valdininkai. Zigmantas 
Augustas prižadėjo nebelaužyti senovės papročių ir pri¬ 
žadėjo nebedalyti nei turtų nei vietų svetimtaučiams. 

Lietuviai nepaliko be atydos ir užgauliojimų Lietu¬ 
vos valstijos Lenkų raštuose, taip antai seime 1559 m. 
jie skundėsi ant nepritinkančiu „Lenkų kronikų” ir 
prašė Lietuvos valdono uždrausti neteisingus liudijimus 
prieš Lietuvius. Šisai skundas buvo iššauktas Martyno 
Kromerio kronika, atspausta Bazelije 1554 m. Šitoj kro¬ 
nikoj autorius, pasiremdamas aktais, kurie jam buvo pa¬ 
vesti sutvarkyti Krokavos archyve, išguldė historiją 
Lietuvių-Lenkų santibių neprielankioj Lietuviams 
šviesoje. Kromerio kronika suteikė medegą Lenkų ar¬ 
gumentams, prirodymams, kuriais jie naudojosi paskui 
Petrakavo seime 1558 m. ir kitur. Lenkai reikalavo 
įvykdymo unijos sulyg Jogailos užrašų ir kaltino Lietu¬ 
vius neištikimybėje, nedėkingume Lenkams, kurie pada¬ 
rą Lietuvai tiek gero, maža to jie kaltino Lietuvius ne¬ 
teisiam Volyniaus ir Podoliaus užėmime. Lietuviai, pa¬ 
tyrę apie šią neteisingą Lenkų kroniką, užprotestavo. 

Unijai su Lenkija labiausiai priešinosi Lietuvos di¬ 
duomenė (aristokratija), kuri bijojo nevien sumažinimo 
garbės Lietuvos, bet ir sumažinimo savo politiškos įtek¬ 
mės, kuria ji iki šiol naudojosi, kaipo valdantysis luo¬ 
mas. Paprastoji ir smulkioji bajorija, kuri unijos klausi¬ 
me iki šiol sekė Lietuvos didžiūnus, pasiduodama jų i- 
tekmei, vienok gilume širdies linko prie Lenkijos, kuri 
„ją viliojo įvairiomis laisvėmis” ir „privilegijomis”. Kuo- 

met Lietuva buvo apsilpus Livonijos karėje, smulkioji 
Lietuvos bajorija užsimanė pasinaudoti šia proga, idant 
iškelti aikštėn unijos klausimą. Susirinkę bajorėliai 
1562 m. karės guolije ties Vitebsku sudarė konfederaci¬ 
ją tikslu įvykdinti uniją su Lenkija. Aktas šios konfe¬ 
deracijos, kuriame Lietuvos šunbajoriai nuolankiai mel¬ 
dė karaliaus ivykdinti uniją su Lenkija, idant jie galėtu 
rinktis bendruose seimuose su Lenkais išvien rinktu, 
sau valdoną, idant galėtu naudotis Lenkų teisėmis ir 
laisvėmis ir išvien gintųsi nuo priešų, — šitas aktas bu¬ 
vo pasiųstas Krokavon karaliui. 

Invykdymui šitos unijos Lietuvos šlėkta*) prašo ka¬ 
raliaus paskirti bendrą seimą. „Nuo šito sumanymo, 
skelbia šitas aktas, — šlėkta nusprendė jokiu būdu neat¬ 
sitraukti, nors Lietuvos diduomenė norėtų atitraukti 
nuo šio nusprendimo nauju statutu ar naujom privile¬ 
gijom”. Kiekvienas šios konfederacijos dalininkas pasi¬ 
žada nesitarti su nieku, nemokėt jokių mokesčių, pirma, 
negu bus išpildytas jų reikalavimas: nebus sušauktas 
bendras Lietuvių-Lenkų seimas unijos įvykdymui; vi¬ 
siems bajorams, ypačiai Žemaičiams buvo nutarta pasiųs¬ 
ti pakvietimą prisidėti prie šios sutarties. Kas nepritar¬ 
tų, tas skaitysis didžiausiu priešu ir bus išmetamas iš 
šlėktos tarpo. Siekta ar jo sūnus, kuris būtų tarnyboj 
didžiūno, nepritariančio šiai konfederacijai, privalo savys- 
toviai ir drąsiai laikytis suokalbio, nors jam grasintų už 
tai apmauda ar pavojus; už tą, kuris nukęstų delei šio 
suokalbio, visi suokalbininkai turi užtarti ir jam gelbėti. 

Kaip ir atsakymu ant šio Lietuvių ir Gudų šlėktos 
suokalbio Lenkų seimas Petrakave tuomi pat laiku nu¬ 
sprendė sušaukti bendrą Lietuvių-Lenkų seimą 1560 
m. Varšavoje, idant padaryti uniją (šitas kaip ir netikė¬ 
tas Lenku nutarimas yra ankštam sąryšyj su Vitebsko 
konfederacija, išanksto prirengta Lenkų agitacija Lietu¬ 
vių—Gudų šlėktos tarpe). 


*) Mes lino čia Lietuvos bajorėlius, Lenkij šalininkns r vadysime iš lenkiSko- 
šieptomis, kaip jie pats save vadino. 

Lietuvos didžiūnai, kurie iki šiol visuomet stovėjo 
ant sargybos Lietuvos valstijos reikalų ir garbės, nebe¬ 
galėjo stačiai priešintis šiam šlėktos suokalbiui. Užtatai 
Vilniaus seime 1563 m. nutarta buvo dalyvauti tarybo¬ 
se su lenkais unijos dėl. Kadangi delei atsinaujinimo 
Livonijos karo visas Lietuvių seimas negalėjo dalyvauti 
bendrame Lietuvių—Lenkų seime, tai buvo išrinkti Sei¬ 
man įgaliotiniai ir buvo jiems duota instrukcija, kurios 
neprivalė laikytis bendram Lietuvių-Lenkų seime. 

Šita instrukcija buvo sustatyta po aiškia įtekme Lie¬ 
tuvos didžiūnų, kurie, nebegalėdami stačiai priešintis 
unijai, pasistengė vienok pastatyti ant savo; duodami 
intsrukciją Lietuvių įgaliotiniams jie aiškiai pažymėjo, 
idant jie nedrįstų atsižadėti Lietuvos savystovumoir ne- 
prigulmingumo, jeigu ateityj Lietuviai ir Lenkai rinks 
vieną valdoną, jis turi būt renkamas bendrai iš viešpa¬ 
taujančios dinastijos; išrinkimas jo turi atsilikti ant 
abiejų valstijų rubežiaus. Bendro valdono vainikavi¬ 
mas turi būti atliktas dalyvaujant Lenkų ir Lietuvių 
pasiuntiniams, o paskui Vilniuje akyvaizdoje Lietuvos 
didžiūnų ir bajorų ir dalyvaujant Lenkų pasiuntiniams. 
Pirm vainikavimo išrinktasis valdonas turi patvirtinti 
pirm duotąsias teises ir laisves jo pirmtakūnų tamtikra 
prisiega. Jeigu bendras Lietuvos ir Lenkijos karalius 
turės kelis sūnus, tai vieną iš jų skirs Lietuvos valdonu. 
Lietuviai ir Lenkai turėsią apsiimti gelbėti vieni kitus 
karėje, nebedarys naujų sutarčių ir nebeardys senųjų be 
bendros sutarties. Lietuviai gali tikti laikyti laiks nuo 
laiko bendrus su Lenkais seimus, bet vien tiktai išriši¬ 
mui bendrųjų abiejų valstijų klausimų, viduriniuose gi 
valstijos klausimuose nebeturės jokios kompetencijos. 
Kiekvienos valstijos valdininkai, teismai ir įstatymai 
turi pasilikti neliesti. įgaliotiniams buvo įsakmai įsaky¬ 
ta, idant jie apsergėtų Lietuvos garbė ir idant Lietuviai 
niekuomi nebūtų Lenkų pažeminti, idant kariumenėj, 
seimuose”ir visokiose iškilmėse Lietuviams būtų skiria¬ 
mos tinkamos jų garbei vietos. 

Pagal šią instrukciją galima matyti, jog valdantysis 

Lietuvių didžiūnų luomas tiko ant tokios unijos, kuri 
būtų užlaikiusi pilną savystovumą Lietuvos. Lenkai gi 
suprato uniją visai kitoniškai, jų idealu buvo inkorpo¬ 
racija, inkunijimas Lietuvos į Lenkiją, jų idealu buvo 
įvykdymas neatsargiai padaryto Jogailos užrašo. Zig¬ 
mantui Augustui viešpataujant labiausiai šios unijos 
įvykdymo reikalavo „ekzekucionistai”, — jie nepralei¬ 
do nei vieno seimo, nepakėlė unijos klausimo. Šita par¬ 
tija rūpinosi padidinti kariškas ir pinigiškas Lenkijos 
jiegas ir užtatai jie be atvangos reikalavo Jogailos pada¬ 
rytų užrašų išpildymo. Kaip ir patvirtinimui „ekzeku- 
cionistų” reikalavimų pasirodė viršminėta Kroką vos 
kanauninko Martyno Kromerio kronika. M. Kromerio 
raštas davė progą Lenkams Varšavos seime 1564 m. bis- 
toriškais dokumentais, tendentiškai sugrupuotais, rei¬ 
kalauti Lietuvos i Lenkiją inkorporavimo; ypačiai Len¬ 
kai rėmėsi Gardino sutarties dokumentu 1501 m. 

Galų gale visi Lenkų unijos reikalavimai Varšavos 
seime buvo šie: 

Lietuva ir Lenkija turės bendrus seimus; rinkimas 
bendro Lenkijos-Lietuvos valdono neturi būt apribuo- 
tas dinastijos teisėmis; jis turi būti vainikuojamas vien 
Krokavoj, tuom pačiu aktu patvirtinta laisvės Lenkų ir 
Lietuvių; atskiro rinkimo ant Lietuvos didž. kunigaikš¬ 
čio sosto Lenkai nenorėjo pripažinti. 

Siektos pasiuntiniai statė dar didesnius reikalavi¬ 
mus, jie tvirtino, jog Lietuvai nėsa reikalinga atskira 
valdžia, jog abi valstiji turi turėti vieną antspaudą, ben¬ 
drą kanceliariją, bendrą kariumeną, bendrą iždą. Trum¬ 
piau sakant Lenkai reikalavo visiškai panaikinti Lietu¬ 
vos savystovumą. 

Palygindami Vilniaus seimo duotą Lietuviams in¬ 
strukciją su Lenkų išreikštais reikalavimais matome jų 
diametrališką priešingumą. Aišku suprasti, jog Lietu¬ 
viai nebegalėjo tikti ant žeminančių Lietuvą unijos są¬ 
lygų. Lietuvių pasiuntiniai iš visų Lenkų reikalavimu 
tesutiko ant dviejų ir tai įnešė labai didelius pataisymus 
1) ant laisvos elekcijos bendro valdono tiktai karaliui 

atsisakius nuo savo įpėdiniškų teisiu; 2) Lietuviai suti¬ 
ko nebereikalauti atskiraus mainikavimo Lietuvos val¬ 
dono, bet reikalavo, idant naujas valdonas, atvykęs Vil¬ 
niun, užliptu ant sosto su pakeltu kardu akyvaizdoje 
Lietuvos seimo, visame kame kitam Lietuviai nepadarė 
jokio kompromiso su Lenkais, tvirtai laikydamies duo¬ 
tos jiems instrukcijos. Tokiu būdu Varšavos seimas 
pasibaigė nieku ir Lietuvos unijos klausimas tapo palik¬ 
tas sekančiam seimui Parčeve 1564 m.. Lietuviai-gi nu¬ 
tarė suf-irinkti pirm to i prirengiamąjį seimą Bielske. 

Bielsko seime 1564 m.. Lietuvių šlėkta išreiškė savo 
norą įvykdinti kuogreičiausiai uniją, bet didžiūnai griež¬ 
tai tam priešinosi ir atmetė Lenkų unijos projektą. Ga¬ 
lų gale Lietuvos didžiūnai paėmė viršų ant šlėktos, ir 
Lietuvių unijos sumanymas, kuris buvo išdirbtas Vil¬ 
niaus seime, paėmė viršų ant Lenkų unijos projekto. 
Lietuviu įgaliotiniai nuvyko Parčevan bendran seiman 
su Lenkais. Ten atsikartojo tas pats, kas Bielske; di¬ 
džiūnai ilgai ginčinos nenorėdami sutikti ant jų reikala¬ 
vimų. Siektos įgaliotiniai meldė Lenkų nebeatkreipti 
atydos ant bajorų priešinimosi ir tartis apie uniją su jais, 
prižadėdami sugrįžę Lietuvon kitus prikalbinti prie uni¬ 
jos. Vienok Lenkai suprato gerai, jog netegalima buvo 
niekinti protesto Lietuvos didžiūnų, jie gerai žinojo, ko¬ 
kią jie turėjo įtekme Lietuvoje. Buvo nutarta, jog ka¬ 
ralius sušauks naują bendrą Lenkų-Lietuvių seimą, 
kuriame Lenkai tikėjosi turėti daugiau pasisekimo, negu 
šiame Parčevo seime. 

Vilniaus seime 1565—6 m. Lietuvių—Gudų šlėkta ap¬ 
turėjo teises ir laisves, kurių ji seniai troško: jai buvo 
duotas rinktinis teismas, apskričių seimeliai ir kariškas 
surėdymas, panašus į Lenkų surėdymą; įvestas taip-pat 
buvo pagal jų reikalavimą naujas statutas. Bet visos 
šios laisvės su visu neatšaldė Lietuvių—Gudų šlėktos 
nuo Lietuvių unijos. Čia pat Vilniaus seime Lietuvių— 
Gudų šlėkta sutaisė prašymą Lietuvos valdonui, idant 
jisai sušauktų naują bendrą seimą. Ypačiai šio seimo 
reikalavo Volyniaus ir Podliaehijos bajorai. Podliachi- 




- 49 - 


jos bajorai skundėsi ant „gvoltu” žemės užgrėbimo ir 
visokios prievartos, kuria jie kentė nuo Lenkų, ir prašė 
karaliaus, idant jis išsiųstų savo valdininkus, kurie pa¬ 
darytų teisę, idant gi ant visados sutaikinti juos su Len¬ 
kais, meldžia jie kuogreičiau ivykdinti uniją. Volyniaus 
bajorai taip pat skundėsi delei tų pačių priežasčių ant 
Lenkų ir prašė unijos įvikdymo. 

Šituodu prašymu liudija, kaip Lenkai per fasi et nefas 
skverbėsi i Lietuvą ir visokiais būdais bandė užgrobti 
Lietuvai prigulinčias žemes. Parybinių Lietuvos ėryčių 
gyventojų būvis buvo labai nemalonus delei šių nuola¬ 
tinių Leukų plėšikavimų, žemės užgrėbimų ir beteisio 
elgimosi su Lietuvos pavaldiniais. Dar prie Zigmanto 
pirmojo buvo įsteigta tam tikra mišroji komibija, suside¬ 
danti iš Lietuvių ir Lenkų parybinių ginčų tarp Lietu¬ 
vos ir Lenkijos išrišimui. Išpradžių ta komisija rinkosi 
syk; i metus, pagaliaus ji pasidarė nuolatine. Užtatai 
nestebėtina, jeigu parybinių sryčių gyventojai trokšte 
troško kuogreičiausios ir ankščiausios unijos Lietuvos 
su Lenkija įvykdymo, idant tokiu būdu parybinės ėry¬ 
tis taptų suvienytoj valstijoj vidurinėmis ir jų gyven¬ 
tojams nebereiktų kentėti Lenkų užmačios. 

Bendrąjį seimą karalius nutarė sušaukti Liubline, 
bet pirm to Lietuviai susirinko seiman Brastoje balan¬ 
džio 28 d. 1566 m. Lietuvos didžiūnai pasinaudojo 
šiuom seimu, idant padaryti visa, kas galima apsaugoji¬ 
mui Lietuvos savystovumo ir neprigulmingumo. Jų rū¬ 
pesčiu šiame seime buvo priimtas naujas statuto patai¬ 
symas, palytintis svetimtaučius, kurie ateityj galėjo 
gauti nuo valdono už ištikimą tarnystę dvarus ir kito¬ 
kius nejudinamus turtus, tiktai Lietuvos seimui prita¬ 
riant; kas-gi link valdiškų vietų, tai jas tegalėjo užimti 
vien tie, kurie buvo gimę Lietuvoje ir buvo Lietuviškos 
kilmės nuo tėvų protėvių; tie-gi svetimtaučiai, kurie 
būtų išsimeldę sau ką nors panašaus, nustoja ne vien 
savo vietos, bet ir viso savo turto Lietuvoje. 

Nebegalėdami jau Lietuvos didžiūnai priešintis uni¬ 
jai, išdirbo šiame seime tokias unijos sąlygas, kurios užtį- 


krino Lietuvai bent savystovumą, atskirą administraciją, 
teismą, iždą, kariumenę, atskirus įstatymus ir visą val¬ 
džios surėdymą. Lietuvos pasiuntiniai atvyko Liublino 
Seiman vien apreikšti Lenkams Lietuvos nusprendimą, 
bet turėdami tam tikrą instrukciją nesitarė apie uniją. 
Patys-gi nevažiavo bendran seiman neva dėlto, jog Lie¬ 
tuvai grasinąs nuo priešų pavojus. Per tai bendrasis 
Lenkų seimas Liubline 1566 m. pasibaigė niekais, nors 
Lenkai tikrai tikėjosi šiuom žyg užmesti Lietuviams 
savo uniją. 

Siektos unijos šalininkai Lietuvoje vėl kreipėsi prie 
karaliaus, prašydami kuogreičiausio unijos įvykdymo ir 
vėl naujo bendro seimo sušaukimo. Ant to karalius jiems 
atsakė, jog jis jų prašymą išpildysiąs, bet ir jie iš savo 
pusės tegu žino, ką rinkti pasiuntiniais, kurie mokėtų 
„naudingai seime elgtis” (Sic!?). 

Tokiu būdu artinosi laikas garsaus Liublino seimo, 
kuriame likta buvo Lietuvos neprigulmingumui gauti 
mirtiną smūgį. Liūdniausia, jog prie šio begėdiško dar¬ 
bo prisidėjo Lietuvių šlėkta (čia Lietuvių bajorų kitaip 
negalima pavadinti, kaip tik „šlėkta”), kuri užvydėda- 
ma Lenkų šlėktai jų anarchiškų „laisvių”, stengės su ją¬ 
ja susilyginti, maža to Lietuviškoji šlėkta tikėjosi dar 
bendruos seimuos susivienijus su Lenkų šlėkta paimti 
viršų ant Lietuvos didžiūnų, ko ji negalėjo iki šiol pa¬ 
daryti Lietuvių seimuose. Čia mes negalime nepastebė¬ 
ti gražaus tikrai patriotiško Lietuvos didžiūnų elgimosi, 
kurie iki paskutinajai gynė Lietuvos savystovumą ir jos 
garbą. Nevienas historikas aiškina tai vien tuom, jog 
Lietuvos didžiūnai ne tiek gynė Lietuvą nuo Lenkų, 
kiek savo luomo teises ir privilegijas. Bet mes nebega¬ 
lime su šiuom tvirtinimu pilnai sutikti, nes Lietuvos 
didžiūnai ne kartą ėjo prieš savo luomo reikalus, gindami 
Lietuvos garbę ir savystovumą vien augštesniais tiks¬ 
lais vadovaudamies. 

VII. 

Liublino seimas, politiškas suvienyjimas Lietuvos su Lenkija 
ir pirmasai Lietuvos suskaldymas. 

Bendrasai Lietuvių-Lenkų seimas prasidėjo Liubline 
sausyje 1569 m. Dar pirm seimo karaliaus buvo išsiun¬ 
tinėti laiškai į Lietuvių apskričių seimelius, kur karalius 
prirodinėjo, jog neveizint i dideles aukas Lietuvos gy¬ 
ventojų krauju ir pinigais priešas (Maskva) vis labiau ir 
labiau ima viršų ant Lietuvos, atimdamas vieną srytį po 
kitai, užtatai Lietuva neatidedant turinti susivienyti su 
Lenkija, idant bendrom jiegom su didesniu pasisekimu 
atremti priešą. Užtatai karalius ragino siųsti pasiunti¬ 
nius bendran seiman, idant tenai užbaigti unijos klau¬ 
simą. 

Iš pat pradžių Lenkų šlėktos pasiuntiniai pareikala¬ 
vo, idant būtų išrinkta tam tikra komisija unijos smulk¬ 
meniškam reikalų apsvarstymui, maža to, jie reikala¬ 
vo, idant tarybos apie uniją atsibūtų bendruose posė¬ 
džiuose abiejų tautų šlėktos pasiuntinių. „Mes žinom, 
sakė jie, kaip pirm buvusiuose seimuose Lietuvos di¬ 
džiūnai sergėjos prileisti prie tarybų Lietuvių šlėktą, 
idant anie apeipažinę su Lenkų teisėmis nepanorėtų pa¬ 
tįs jų igyti”. Bet šitas Lenkų bandymas suardyti Lietu¬ 
vių opoziciją pačioj seimo pradžioj nepasisekė. Lietuviai 
tarėsi skyrium ir bendran susirinkiman atnešdavo Len¬ 
kams jau apsvarstytus atsakymus arba sumanymus. 

Besvarstant unijos klausimus vėl iškilo tas pats 
klausimas, ką gaišino tarybas ir priešpaskutiniame Var- 
šavos seime. Lenkai, ypačiai šlėktos pasiuntiniai, tvir¬ 
tino, jog unija esanti padaryta tarp Lietuvių ir Lenkų 
iš senų senovės dar Jogailos laikuose, pagaliaus ji buvo 
atnaujinta 1501 m., karaliui Aleksandrai viešpataujant 
ir dabar nėsa reikalo daryti naują uniją, užtenką tiktai 
patvirtinti senąsias ir plačiau išguldyti atskirus unijos 
punktus. Lietuvos dižiunai nepripažino jokios juridiš¬ 
kos vertės pirm padarytiems unijos aktams, kurie ne¬ 
buvo įėję gyveniman, kurie dar iki šiol nebuvo įėjQ i ga- 

lą ir pasiliko vien tuščia įstatymo litara, delko ir vėl i§- 
naujo keliamas klausimas apie uniją. 

Neužsiganėdinami tuom Lietuvos didžiūnai pristatė 
savo sumanytąjį unijos projektą, kuris niekuom nesi¬ 
skyrė nuo Vilniaus seimo 1663 m. įduotos Lietuvių įga¬ 
liotiniams instrukcijos, tai yra užlaikymas pilnos savy- 
stovybės Lietuvos valstijos, atskiro seime, atskiros val¬ 
džios, atskirų įstatymų, atskirų pinigų, ir vien bendro 
karaliaus ir bendro seimo bendrų klausimų išrišimui. Ma¬ 
ža to. Lietuviai reikalavo dar nuo Lenkų prisiegos, jog 
nei dabartinis karalius, nei jo įpėdiniai, nei karaliaus ta¬ 
ryba, nei dagi Lenkų ir Lietuvių šlėktos pasiuntiniai 
bendruos seimuos nebeturės teisės reikalauti sumažini¬ 
mo pylių ir tvirtovių, didž. kunigaikščio dvarų ir turtų 
sumažinimo arba Lenkų naudai užgrėbimo, nėsa vis tai 
buvo ir turi pasilikti Lietuvos valstijosUsavastimi. Len¬ 
kai turėjo gvarantuoti, jog jokis nusprendimas minė¬ 
tuose reikaluose nebus padarytas bendrame seime; jeigu- 
gi panašus nusprendimas įvyktų, tai jis neturės jokios 
galės ir tuom pačiu taps suardyta unijos sutartis. 

Iš šito lietuvių nutarimo matome, jog Lenkams rūpė¬ 
jo Lietuvos turtų užgrėbimas, kuriuos Lietuvos didžiūnai 
stengėsi apginti nuo Lenkų godumo. Lietuvos didžiū¬ 
nai buvo išeikvoję milžiniškus turtus dėl Lietuvos savys- 
tovumo užlaikymo, šelpdami ištuštintą Lietuvos iždą 
nuolatinėmis karėmis su kaimynais, suprantama, jog jie 
gynė dabar Lietuvos savystovumą nuo Lenkų užgrė¬ 
bimo. 

Viršuj minėtas Lietuvių sumanymas sukėlė audrą 
tarp Lenkų pasiuntinių Liublino seime; jie jokiu būdu 
nenorėjo tikti ant Lietuvių sumanymo, matydami, jog 
Lietuvių neįveiks kitaip, kaip tik suskaldė jų jiegas jų 
pačių tarpe. Kaip viršuj minėjome, jau pirmiau Lenkai 
taikė prie Lietuvių principą: divide etimpera, stengdamies 
sukelti prieš didžiūnus šlėktą ir smulkiuosius bajorus, 
viliodami juos šlėktos laisvėmis ir privilegijomis. Negana 
to, dabartės Liublino seime jie stengėsi patraukti savo pu¬ 
sėn Gudų šlėktą, kuri gaišino Lietuvių tarybas ir krei - 

pėsi prie karaliaus, melsdama priversti Lietuvius priim¬ 
ti kuogreičiausiai uniją. Karalius buvo besirengiąs jau 
delei Lenkų ir Gudų reikalavimų įsakyti Lietuviams tar¬ 
tis išvien su Lenkais bendruose posėdžiuose, kas buvo 
priešinga išsidirbusiam parlamentarizmui, idant greičiau 
įvykdinti uniją. Patyrė apie tai Lietuviai nenorėdami 
kęsti daugiau Lenkų užmačių ir karaliaus pressijos, pra¬ 
dėjo skirstytis iš seimo. Tuomet karalius įsakmu įsakė 
dar ne8pėjusiems išvažiuoti Lietuviams eiti su Lenkais 
išvien tartis; tuomet ir tie pastarieji apleido Liubliną ko¬ 
vo 1 dieną. 

Nepasisekus Lenkams vienu ypu suvienyti Lietuvą 
su Lenkija, sumanė jie padaryti tai dalimis, privienyti 
išpradžių tas srytis. ant kurių jie jau seniai kėsinosi, tai 
yra Podliachiją ir Volynių. 

Kaip tik Lietuviai išvažiavo iš Liublino, Lenkai ėmė 
reikalauti karaliaus Podliachijos ir Volyniaus prie Len¬ 
kijos privienijimo; yTa pėdsakas slaptų Lenkų tarybų 
su Podliachijos ir Volyniaus šlėkta, kuriems jie žadėjo 
Lenku šlėktos laisves. Karalius sutiko išpildyti Lenkų 
prašymą tiktai Podliachijos link ir įsakė Podliachijos 
pasiuntiniams, kurie dar nebuvo apleidę seimo, atsisėsti 
seime išvien su Lenkais, prisiekti ištikimybėje Lenkijai 
ir išvien su Lenkais sustatyti Podliachijos prikergimo 
prie Lenkijos aktą. Ne be tūlos baimės ir svyravimo suti¬ 
ko Podliachijos pasiuntiniai šį Lenkų pasiūlymą ir ne 
pirmiau apsiėmė jį išpildyti, negu Lenkai užtikrino juos 
ginti nuo Lietuvių bausmės. Vien tiktai Ostafijus Vo- 
lavyčius, Podliachijos pasiuntinis, didikas, atsisakė nuo 
prisiegos Lenkams, nors jie jam ir grasino jo turtų kon¬ 
fiskacija. Tuom tarpu Lietuviai, sugrįžę iš Liublino sei¬ 
mo Lietuvon, matė, jog su Lenkais nebus kito išėjimo, 
kaip tik galutinas atsiskyrimas; vengdami vienok Lenkų 
užpuolimo, turėjo išanksto prisirengti prie jų atrėmimo, 
išsiuntė dėlto į visas Lietuvos srytis karės lakštus, ragin¬ 
dami visus ruoštis karan; tie-gi, kurie šio įsakymo nepa¬ 
klausytų, taps nubausti jų dvarų atėmimu. Kada gandas 
apie tai pasiekė Liubliną, Podliachijos pasiuntiniai, prisie- 

ką Lenkijai, išsigando bausmės už nepaklausimą šio įsa¬ 
kymo ir prašė karaliaus išleisti įsakymą, naikinantį Lie¬ 
tuvių įsakymo galą. Vienok karalius. Lenkų raginamas, 
išleido kovo 12 d. universalą apie sugrąžinimą Lenkijai 
Podliachijos ir Volyniaus. Sitam universale apreiškė ka¬ 
ralius, jog Podliachija ir Volynius visuomet buvusios 
Lenkų srytimis, jisai įsakė visiems Podliachijos ir Voly¬ 
niaus senatoriams, kurie buvo apleidą seimą, kuogrei- 
čiausia sugrįžti Liublinan ir prisiekti Lenkijai. Podraug 
su aktu apie Podliachijos ir Volyniaus privienijimo prie 
Lenkijos buvo duotos laisvės ir privilegijos tų sryčių 
šlėktai, sulyginančios ją su Lenkų šlėkta. 

Lietuvos didžiūnai, patyrą apie karaliaus universalą, 
atplėšiantį dvi Lietuvos ėrytis, Podliachiją ir Volyniją, 
skaudžiai apsimaudė ir labai supyko ant karaliaus ir 
Lenkų už šį begėdišką Lietuvos ardymą. Pirmoj valan¬ 
doj buvo nutarta imtis už ginklo, pasikviesti talkon 
Krymo Totorius ir nubausti Lenkiją už šį begėdišką dar¬ 
bą. Vienok vienybės stoka pačioje Lietuvoje, nes Len¬ 
kų pasėta anarchijos sėkla Lietuvoje davė savo vaisius: 
Lietuvių šlėkta, viliojama Lenkų laisvės blizgučiais, ne- 
vien nenorėjo remti karės su Lenkija, bet dagi grasino 
sukilimu. Tokiom apystovom esant pačioje Lietuvoje ir 
grasinant iš lauko Maskvai, Lietuvos didžiūnai nebega¬ 
lėjo manyti apie karą su Lenkija. Delei šitos karės bū¬ 
tų reikėją padidinti samdytąja Lietuvių kariumeną, o 
tuom tarpu Lietuvos iždas buvo tuščias, nes tame pat 
beveik laike Lietuvos finansų ministeris (podskarbis) 
Povylas Naruševičius skundėsi karaliui, jog Lietuvos 
iždas reikalaująs staigios ir didelės pagelbos, nėsą nėra 
kuom užlaikyti parubežines tvirtoves, jų sargybą ir ka¬ 
riumeną. o tuom tarpu iždan neplaukia jokios įeigos, ir 
jis nežinąs iš kur paimti pinigų, reikalingiausiu valstijos 
reikalų užganėdinimui, jisai pats užstatė savo dvarus ir 
prisiskolijąs pinigų visur, kur galįs, ir dabar negalįs at¬ 
siteisti su skolininkais. Žinoma, taip apverktinam padė¬ 
jime esant Lietuvos iždui, negalima buvo manyti apie 
kariumenės samdymą. Tokiom apystovom esant. Lietu- 


vos garbė galėjo būti išgelbėta vien bendromis pastan¬ 
gomis visų Lietuvos piliečių, didžiūnų ir baj orų. Di¬ 
džiūnai, kurie iki šiol šventai gynė tėvynės reikalus, ir 
dabar buvo pasirengė negailėti aukų ir iki paskutinio¬ 
sios ginti tėvynės garbę, bet Lietuvių bajorija, sušlektė- 
jusi po Lenkų įtekme, kaip viršuj minėjome, toli gražu 
nenorėjo ginti Lietuvos garbę. Maža to, Lietuvos šlėkta 
stengės suturėti didžiūnus nuo galutino ryšių su trauky¬ 
mo su Lenkija ir ragino siųsti pasiuntinius Liublinan at¬ 
gal delei tarybų su Lenkais. Noroms nenoroms Lietu¬ 
vos didžiūnai priversti buvo nusileisti ir balandžio 5 d. 
sugrąžino Lietuvių įgaliotinius Liublinan, kuriems visų 
pirmu buvo pavesta protestuoti prieš beteisį pasielgimą 
Lenkų, atplėšusių nuo Lietuvos Podliachiją ir Volynių. 

Lietuvių įgaliotiniai prirodinėjo, jog Podliachija nuo 
amžių prigulėjo Lietuvai, Lenkija nebeturi jokios teisės 
šią provinciją savintis, kas gi link Volyniaus, Lietuvių 
—Gudų provincijos. Lietuvių krauju užkariautos, kur 
daugybė dvarų priguli ainiams Lietuvių kunigaikščių 
Narimanto, Algirdo, Kaributo ir kitų, — tai ant šitos pro¬ 
vincijos Lenkai nebeturi mažiausios teisės kėsintis. At¬ 
skyrimas šių dviejų provincjjų ardo brolišką meilę tarp 
abiejų tautų ir atstumia Lietuvius nuo unijos, ,,kaip-gi 
taip Lenkams elgiantis, —tvirtino Lietuvių įgaliotiniai, 
— męs galime būti tikri, jog jūs rytoj neužgrėbsite mū¬ 
sų pačių turtų”; jie sakė, jog Lietuva nebegali kęsti tokį 
įžeidimą ir jie išreiškia savo pasistebėjimą iš karaliaus 
ir didž. Lietuvos kunig. pasielgimo, kuris lipdamas ant 
Lietuvos sosto iškilmingai prisiekė išlaikyti visą Lietu¬ 
vių valstiją neliečiamybėj. Lietuvių pasiuntiniai rei¬ 
kalavo unijos klausimą palikti kitam seimui, o šiame sei¬ 
me vien išdirbti prirengiamąjį unijos sumanymą, kuris 
nebeįžeistų Lietuvos garbės ir nebeleistų vienai valstijai 
išnaudoti kitos; jie tvirtino, kad visi Lietuviai turį apsi- 
pažinti su unijos sumanymu apskričių seimeliuose. 

Lenkai vienok nebenorėjo sutikti ant* šito ir reikala¬ 
vo, idant Lietuviai grįžtų Liublinan .svarstyti unijos 

klausimu; jie prisižadėjo laukti Lietuvių sugrįžtant dar 
keturias sąvaites. 

Kol kas Lenkai pasiskubino galutinai įvykdinti Po- 
dliaehijos ir Volyniaus prie Lenkijos prikergimą. Lietu¬ 
vos didžiūnai, kurie turėjo savo turtus Podliachijoj ir 
Yolyniuj, atsisakė prisiekti Lenkijai. Lenkai grasino 
atimti nuo jų turtus, jeigu jie neprisieks. Kuomet ge¬ 
gužės 16 d. viršminėti didžiūnai pasiuntė pranešima, jog 
jie negali atvykti seiman delei ligos. Lenkai nutarė įvyk¬ 
dinti viršminėtą bausmė, atimant jų turtus, jeigu jie 
neatvyks iki gegužės 23 d. Sis grasinimas turėjo savo 
pasekmes. Podliachijos ir Volyniaus didžiūnai pradėjo 
viens paskui kita rinktis Liublinan, jų tarpe buvo ku¬ 
nigaikštis Cartorijskis, Ostrožskia, Višnevskis, atsirado 
taip pat ir Ostafijus Volavyėius; jis aiškinosi, jog jis prie- 
sieks vien kaipo Volyniaus žemvaldis, bet ne kaipo Lie¬ 
tuvos pilietis. Tokiu būdu Volyniaus ir Podliachijos di¬ 
džiūnai priversti buvo nusileisti ir išpildyti Lenkų rei¬ 
kalavimus vien dėlto, jog vietinė šlėkta buvo po Lenkų 
pusei, o nuo Lietuvos nebesulaukė jokios pagelbos. 

Lietuviai papildė nedovanotiną klaidą, ramiai žiūrė¬ 
dami, kaip Lenkai ardė jų tėvyne, atplėšdami vieną jos 
dalį po kitai. Vietoj protestų ir bergždžių tarybų su 
Lenkais, jiems privalėjo imtis ginklo ir jo jiega pabaus¬ 
ti Lenkus už nedorą su Lietuviais pasielgimą. Patįs 
Lenkai matomai tikėjosi Lietuvių ginkluoto pasipriešini¬ 
mo, nes 23 d. kovo apskelbė “pospolita rušenija” — visuoti¬ 
ną ginklavijimąsi unijos įvykdymui. 

Lenkai, norėdami išteisinti savo nedorą pasielgimą 
su Lietuva, atplėšiant tiedvi Lietuvos provinciji, aps¬ 
kelbė gegužės 26 d. manifestą, kuriame veidmainingai 
prirodinėjo historiškas Lenkijos teises, sulig kurių Vo- 
lynius jai prigulintis, tarp kitko jie rėmėsi ir Zigmanto 
Keistutaičio laišku, dovanojančiu šią srytį Lenkijai. Sis 
manifestas tvirtino, jog Lenkai niekad nesiliovė reikala¬ 
vę šios sryties Lenkijai sugrąžinimo ir pertai jie nebe- 
nustojo ant jos teisės. 

Lenkai, matydami, jog Lietuviai ramiai žiūri į jų vals- 

tijos ardymą, sutvertą jų bočių triūsų ir prakaitu, įsi¬ 
drąsiną nusprendė dar,, susigrąžinti” ir kitas Lietuvos ėry¬ 
tis, užkariautas Lietuvių krauju. Lenkų maršalka Cer- 
nakovskis gegužės 28 d. pareikalavo, idant būtų Lenki¬ 
jai ,, sugrąžinta” Kijevo vaivadystė anot „senų, bet aiškių 
privilegijų” (?!), iš kurių galima sprąsti, jog kadaise Kije¬ 
vo kunigaikštija taip pat priklausiusi Lenkijai. Dar ne- 
apsvarečius šio klausimo, atsirado dar vienas Lenkų di¬ 
plomatas Orzecbovskis, kuris įnešė sumanymą, idant ir 
Braclavo vaivadystė taptų prie Lenkijos prikergta. Ka¬ 
ralius prižadėjo apsvarstyti klausimą Kijevo kunigaikš¬ 
tijos prikergimo kiek vėliau, o Braclavo vaivadystą nu¬ 
tarė nesvarsčius prikergti prie Lenkijos, nėsa tai Voly- 
niaus dalis, Volynius juk jau prigulįs Lenkijai. 

Mat kaip menkų argumentų užteko Lenkams ir jų 
karaliui Lietuvos klausime, idant suskaldyti Lietuvą ir 
užgrobti jos provincijas vienas po kitų. Netrukus birže¬ 
lio 5 d. buvo karaliaus išleistas universalas ir apie Kijevo 
kunigaikštijos „sugrąžinimą”. Siame įsakyme Kijevo su¬ 
grąžinimas buvo aiškinamas tuom, jog tai senobinė Ru¬ 
sų žemės sostinė. Rusų gi žemė iš senų senovės prigu¬ 
lėjo LenkijaK?!), ir tiktai Jogaila privienijąs jas prie Lie¬ 
tuvos prieš valią Lenkų, kurie vienok neliovė niekados 
reikalauti jų sugrąžinimo Lenkijai. 

Mąs matome, jog senovės Lenkai nieku nesiskyrė 
nuo šios dienos Lenkų veikėjų ir historikų, kurie mokė¬ 
jo surasti „historiškų” prirodymų savo begėdiškų darbų 
išteisinimui. 

Birželio 6 d. sugrįžo atgal Liublino Seiman Lietuvių 
pasiuntiniai. Žemaičių tėvūnas Jonas Katkevičius ilgo¬ 
je kalboje išreiškė kuonodidžiausią pasipiktinimą vardu 
Lietuvos valstijos ir griežtai protestavo prieš atskėlimą 
nuo Lietuvos Podliacbijos, Volyniaus ir Kijevo kuni¬ 
gaikštijos. Lenkai ant to atsakė, jog jie nieko neatėmė 
nuo Lietuvos valstijos, bet tiktai susigrąžiną kas prigu¬ 
lėjo Lenkijai iš senų senovės, ir vietoj aimanavimo (sic!) 
patarė Lietuviams greičiau baigti unijos dalyką. Ant to 
J. Katkevičius su ironija atsakė: „nežinau, kas tai bus 

per unija, jeigu mes matom jau dabar tarp jūsų sėdint 
Lietuvos pasiuntinius: jūs jau pakirtot mums sparnus”. 
Išties u, kuomet nuo Lietuvos tapo atplėšta Lenkų kuo¬ 
ne pusė Lietuvos teritorijos, sunku buvo Lietuviams 
statyti didelius reikalavimus. Lietuvai ir pirma nebe¬ 
lengva buvo kovoti su Maskva, o dabar atlupus Lenki¬ 
jai nuo Lietuvos tiek žemių, bus dar sunkiau. Lietuvos 
didžiūnai noroms nenoroms turėjo tikti ant unijos su 
Lenkija ir derėjosi su jais tiktai apie unijos sąlygas, no¬ 
rėdami apginti bent tėvynės savystovumą, jei nebegali 
apginti jos neprigulmybės. Pagaliaus liepos 1 d. tary¬ 
bos tapo užbaigtos, ir abi pusi prisiega patvirtino uniją. 

Šitas aktas skelbė, jog didž. Lietuvos kunigaikštija 
ir Lenkų karalija susilieja į vieną valstiją ir ateityj da¬ 
rys vieną respubliką. Si valstija turės vieną valdoną, 
renkamą Lietuvių ir Lenkų bendram seime ir vainikuo¬ 
jamą Krokavoj; atskiras iškėlimas šio bendro valdono į 
Lietuvos kunigaikščius ateityj bus panaikintas, bet iš- 
rinktasai valdonas bus apskelbtas Lenkų karalium ir 
Lietuvos didžiu kunigaikščiu. Rinkimas karaliaus bus 
ateityj laisvas, nes karalius atsižadėjo savo dinastiškų 
teisiu Lietuvoje Lenkijos naudai ir išsilygo sau, jog jo 
įpėdiniai, jeigu nebebus išrinkti ant sosto, gaus tinkamą 
sau užlaikymą. Išrinktasai valdonas prieš vainikavimą 
patvirtystam pačiam lakšte teises ir laisves abiejųtautų 
ir prisieks šventai jas pildyti. Seimai ateityj Lenkams 
ir Lietuviams bus bendri, atskirų seimų Lietuviai nuo 
Lenkų daugiau nebelaikys. Visos teisės, įstatymai, lais¬ 
vės ir privilegijos pavienėms ypatoms seniau duotos pa¬ 
silieka galėj. Visi Lietuvių valdininkai turi prisiekti 
karaliui, kaip tas buvo dar pažymėta Aleksandro privi¬ 
legijoj. Abiejų tautų valdininkai apsiima ateityj rūpin¬ 
tis visos valstijos gerove ir, atsitikus nesusipratimams, 
išrišti juos santaikoj; nei Lietuva, nei Lenkija nebegali 
daryti sutarčių su kitom valstijom, bet abi išvien. Su¬ 
tartys, pirm unijos padarytos vienos ir kitos valstijos ir 
kenkiančios dabar vienai ar kitai, yra panaikinamos. 
Lenkija ir Lietuva ateityj turės vienokios vertės, vieno- 

kio sunkumo tuos pačius pinigus. Gyventojai Lenkijos 
ir Lietuvos galės parduoti ir mainytis savo prekėmis be 
muito. Panaikinamas yra uždraudimas Lenkams Lietu¬ 
voje, o Lietuviams Lenkijoj pirktis dvarus. Valdiškos 
vietos, kurios buvo pirm unijos Lietuvoje, tebepasilie- 
ka ir po unijai. Karalius neturės teisės ateityj dalinti 
Lenkams didiems kunigaikščiams prigulėjusius dvarus, 
bet turės teisę dalyti kam norės Lietuviams ar Lenkams 
už ištikimą tarnybą tuos dvarus, kurie jam teks delei 
stokos įpėdinių. Sugrąžinus nuo priešų didž. kunigaikš¬ 
čio turtus, karalius turės sugrąžinti tiems, kurie juos 
pirma valdė, o tuos dvarus didž. kunigaikščio, kuriuos ji¬ 
sai buvo pavedęs laikinam valdymui, privalo atimti ir 
Lietuvos valdžiai atgal sugrąžinti. 

Taip užsibaigė neprigulmybė Lietuvos valstijos. 
1569 m. liepos 1 d. tapo, sulig Lenkų išsitarimo, ji „įkū¬ 
nyta” į Lenkiją, kaip tai buvo kadaise Lenkams priža¬ 
dėjęs Jogaila 1385 m. Senobiniai Lenkų norai ir troški¬ 
mai tarytum pagaliaus išsipildė. 

Jeigu mes jieškosime priežasties šio Lietuvos nuopo¬ 
lio, tai visu pirmu ją rasime pačių Lietuvių apsileidime. 
Lietuviai nebedrįso nukirsti ryšio, juos vienijančio su 
Lenkija, nes tikėjosi, jog Lenkai gelbės jiems kovoti su 
priešais. Lenkai iš savo pusės ne tik ką negelbėjo Lie¬ 
tuvių, bet gaišino juos visokiais būdais. 

• • 

Tokia tai yra maž daug Liublino unijos sutartis tarp 
Lietuvių ir Lenkų. Bet viena yra sutartis, o kas kita 
tos sutarties gyveniman įvykdymas. 

VIII. 

Santikiai Lietuvos su Lenkija po Liublino Unijai 

Ar ištiesi* Lietuva tapo „įkūnyta” į Lenkiją, kaip 
Lenkai išsitarė Liublino unijos akte, argi ji ištiesi* susi¬ 
liejo į vieną valstiją, kaip to troško atsiekti Lenkai Liub¬ 
lino unijos metu? Sekantieji atsitikimai po Liublino 
unijai bus geriausiu tam atsakymu. Bėgyje pačio Liub¬ 
lino seimo Lenkai begėdišku savo pasielgimu iškasė tarp 
Lietuvos ir Lenkijos nieku neišlyginamą tarpą. „Bro¬ 
liškas” Lenku apgrobimas Lietuvos, atimant nuo jos 
derliausias jos provincijas: Volyniu, Podoliu, Kijevą ir 
Podliachiją, buvo gan keistu bandymu sulieti abi valsti- 
ji į vieną kūną (jedno ciato). Matomai Lenkų nelabai 
pasitikėta šiuo susivienijimu dviejų valstijų į vieną kū¬ 
ną, jei reikėjo taip begėdiškai pasisavinti „broliškos” 
valstijos provincijas; jeigu ištiesų Lenkija būtų tikėju¬ 
sia susilieti su Lietuva į „vieną kūną”, tai tas svetimų 
provincijų atplėšimas būtų buvęs tolygus perdėjimui iš 
vieno kišeniaus į kitą, t. y. būtų buvęs suvisu bereika¬ 
lingas. 

Vis tai liudija, jog Lenkai suvisu nepasitikėjo Liubli¬ 
no unija; jie aiškiai matė, jog skirtumas tarp abiejų 
valstijų buvo perdidelis. 

Visas Lenkų pasielgimas Liubline su Lietuva sukėlė 
kuodidžiausią neužsitikėjimą Lenkais ir neapykantą 
prieš juos. Lietuva, aplinkybių verčiama, priversta bu¬ 
vo priimti antmestą jai Liublino uniją, bet tik laukė pro¬ 
gos, idant nuo jos pasiliuosuoti. 

Arčiau prisižiūrėję Liublino unijai, matome, jog ji ne- 
taip jau buvo ankšta, kad būtų suliejusi Lietuvą su Len¬ 
kija į vieną kūną. Viena yra sutartis, o kita jos gyveni- 
man įvykdymas. Pačios unijos akte mes randame tar¬ 
pus kurie, neveizint ant skelbimo inkorporavimo Lie¬ 
tuvos Lenkijon, turėjo palikti užtektinai laisvės, idant, 
Lietuvos savystovumas būtų pasilikęs neliestas. Di¬ 
džiosios kunigaikštijos vardas (titulas), visi urėdai, val¬ 
džia, įstatymai ir jų pildymas pasiliko po senovei ir po 

Liublino unijai. Lietuva turėjo po senovei atskirą iždą, 
atskirą kariumenę. Žodžiu, Lietuva ir Lenkija pasiliko 
atskiromis politiškomis vienatomis, terišo jiedvi bendras 
karalius ir bendras seimas. 

Liublino unija „de facto” nekiek nesurišo arčiau Lie¬ 
tuvos su Lenkija vien atvietrijo senąsias žaizdas ir pa¬ 
sėjo dar didesnę neapykantą tarp „brolišku” tautų. Ne- 
bereikalo Lenkai po Liublino unijai taip stropiai rūpino¬ 
si aiškiai pažymėti Lietuvos ir Lenkijos ribas, nes tai 
buvo dvi atskiri valstiji, teturinti vien bendrą augščiau- 
siąją valdžią. 

Kaip matome. Lenkai neįstengė padaryti Lietuvoj 
gilesniu reformų: susiliejimas mat dvieju tautų į „vie¬ 
ną kūną” buvo paliktas visogalinčiam laikui. Berods 
šis susiliejimas Lietuvių su Lenkais pasiliko bergždžia 
Lenkų svajonė, nes prieš Lietuvių akis visuomet buvo 
tos skriaudos, kuriąs jiems buvo padarę Lenkai, — vis 
tai priminė Lietuviams, idant jie nesileistų apvilti vy¬ 
lingam Lenkų sirenos balsui. 

Koki gi buvo santikiai Lietuvių ir Lenkų netrukus 
po Liublino unijai ir vėliaus? 

Dar Zigmantui Augustui viešpataujant Lietuviai du 
kart buvo šaukiami bendran Seiman su Lenkais: 1570 ir 
1572 m. Pirmasai (1570) seimas nieku neatmainė Lietu¬ 
vių—Lenkų eantikių; šiame seime nebeturėjo laiko 
svarstyti Lietuvos reikalų, nes ir savųjų nespėjo at¬ 
likti. Visi neišrištieji Lietuvos reikalai tapo atidėti se¬ 
kančiam seimui 1672 m., kuris keletą kartų buvo ata- 
dėliojamas tai dėl maro, tai dėl ligos Zigmanto Augusto, 
Galų gale susirinkus seimui Varšavoj kovo mėn. 1572 
m., čia vėl Lietuvių reikalai nebuvo svarstyti, kadangi 
Lietuvos pasiuntiniai užprotestavo, jog Lietuvos pasiun¬ 
tinių įgaliojimai esą neteisotl, nėsą jie nepažymėti Didž. 
Lietuvos kunigaikštijos žyme. Lietuvos pasiuntiniai ne¬ 
nusileido neveizint ir ant karaliaus įsakymo likti seime ir 
tartis išvien su Lenkais. Tokiu būdu ir šis 1572 m. sei¬ 
mas turėjo išsiskirtyti nieko nenutaręs, nes mat Lietu- 

viai nenorėjo daleisti nei mažiausio savo teisių sumaži¬ 
nimo. 

Tuo tarpu 1572 m. pasimirė ir paskutinis Jogelaitis 
Zigmantas Augustas. Kilusioj suirutėj Lenkuose delei 
naujo karaliaus rinkimų, pasidarė proga Lietuvai atgau¬ 
ti savo neprigulmybę. Kilo sumanymas Lietuvoje išsi¬ 
rinkti atskirą nuo Lenkijos valdoną, idant tuomi su¬ 
traukyti retežius vos pirm trijų metų Lenkų iškaltus 
Lietuviams Liubline. 

Lietuviai buvo sumanė parsikviesti ant Lietuvos sos¬ 
to caraiti Teodorą, sūnų Jono IV, Maskvos caro. Tuom 
tikslu pasiuntė Maskvon Mikolą Hazaburdą, Didž. Lie¬ 
tuvos kunigaikštijos raštininkų. Tačiaus Maskvos caras 
nenorėjo leisti savo sūnų ant Lietuvos sosto, velijo pats 
ant jo atsisėsti. Tokiom aplinkybėm esant. Lietuviai, 
gerai žinodami žiaurumą Jono IV Baisiojo (Žiauriojo), at¬ 
šalo nuo savo sumanymo. 

Lenkams užkvietus ; savo karalius Henri Valois 
(Genrichą Valezijų), broli Karolo IX, Prancūzijos kara¬ 
liaus, Lietuviai nusiuntė Paryžiun pasiuntinius apreikš¬ 
ti, jog Lietuva pripažįsianti jį didžiuoju Lietuvos 
kunigaikščiu, jei jisai pasižadės neliesti Lietuvos savys- 
tovumo ir sugrąžis jai atimtąsias Lenkų provincijas: 
Volynių, Podolių, Kijevą ir k. 

Naujai išrinktasai karalius ir Did. kunigaikštis vis 
tai pasižadėjo išpildyti ir pasiuntė Lietuvon—Vilniun 
savo pasiuntin; Rambouille. Henri Valois, atvykęs Kro- 
kavon ir pamatęs visą Lenkų betvarkę ir anarchiją, pa¬ 
sinaudojo pirmąją proga, idant sprukti 28 birželio 1574 
m. atgal Prancūzijon, kur mirus broliui Karoliui IX, 
Prancūzijos karaliui, jam priderėjo užimti sostą. Taigi 
Lenkija ir Lietuva vėl pasiliko be valdono. 

Ką pelnė Lietuva suirutės metu, kuri kilo Zigman tui 
Augustui mirus? Lietuviai, visu pirm remdamiesi Liub¬ 
lino unijos sutartimi, reikalauja nuo Lenkų visur ir vi¬ 
same smulkmeniško jos pildymo, stengdamies praplėsti 
jos prasmę savo naudai. Maža to. Lietuviai reikalauja 
atmainymo tų unijos sutarties punktų, kurie yra prie- 



šingi Lietuvos reikalams. Taip imkim Lietuviai reikala¬ 
vo, idant seimai rinktųsi alternatim, t. y. vieną kartą 
Lietuvoj, kitą—Lenkijoj; jie reikalavo, kad Lietuvos 
pinigai 1 būtų liuosai priimami ir Lenkijoj; jie nesiliovč 
protestavę prieš neteisotą Liublino seimo nusprendimą 
atimti nuo Lietuvos Volynių, Podolių, Kijevą ir k. 

Tokiu būdu Lietuva ir po Liublino unijai nesiliovė 
niekados ginusi savo savystovumo nuo Lenkų užgaulio¬ 
jimų. Negana to, Lietuva stengėsi pamažu atgauti ir 
savo neprigulmingumą, ant kiek tai buvo galima be di¬ 
delio trukšmo ir perversmų. Neveizint i varžančią Lie¬ 
tuvius uniją, turi Lietuva dar ant tiek neprigulmingu- 
mo, jog veda tarybas su kaimyniškom valstijom sava¬ 
rankiai be Lenkų žinios. Pastebėtinas yra santikis Lie¬ 
tuvos prie naujai išrinktojo karaliaus. Lietuvos atsto¬ 
vas Kristupas Radi vilas skyrium nuo Lenkijos pasiun¬ 
tinio išreiškia Henri Valois Paryžiuje Lietuvos vardu pa¬ 
kvietimą ant Lietuvos sosto ir iteikia naujam valdonui 
raštą nuo Vilniaus seimo, kuris patvirtina jo išrinkimą 
valdonu suvienytos Lietuvos-Lenkijos valstijos. 

Tokiam tai padėjime buvo Lietuva keliem metam 
praslinkus po Liublino unijai. Apie to meto j^etuvius 
galima būtų pasakyti, jog jie neužmiršo nie^J^įkbjreįka- 
lavo Liublino unijos metu, bet užtai išmę 
naujo. 



Lietuva nuo Liublino unijos iki jos prit 
Rusijos visuomet pasiliko savystovia, atskiri! 
kijos valstija. Nors šis laikotarpis dar yra suvi? 
tirtas bešališkų historikų, tačiaus ir eilės atskirų taktų 
mums pilnai užtenka, idant tai aiškiai prirodyti. 

Visu pirmu geriausiai tai liudija sulyginimas Lietuvos 
statuto Il-osios laidos (1566 m.) pirm Liublino unijos 
(1569) ir III-8ios laidos (1588) po Liublino unijai. Su¬ 
lygindami 3 p. III d. antrosios laidos (1566) su 4 p. III 
d. trečiosios laidos (1588), matome, jog III laidoj tėra 
vien praleisti įvardijimai: Korona, Mazovija, Prussija 

Inflantai; — svetimos valstijos nuo kuriu Lietu vai pride¬ 
rėjo atsiimti neteisiai užgrobtas žemes. Šisai II-ojo sta¬ 
tuto punktas sukėlė didelius ginčus per Liublino seimą 
iš Lenkų pusės ir turėjo būti išmestas sekančioj laidoj 
kaipo priešingas dvasiai Liublino unijos. 

Arba vėl 9 p. II-ojo statuto tilpes 12 p. III-ojo statu¬ 
to dar aiškiau, dar aštriau draudžia (už II-ąjį statutą) 
svetimtaučiams (suprask Lenkams) užimti kokias nors 
valdiškas vietas. 

Žodžiu, visa Lietuvos įstatymdavybė po Liublino 
unijai yra perimta ta pačia dvasia, liudija tą patį santikį 
prie Lenkijos, ką ir istatymdavybė pirm Liublino unijos. 
Keistai skamba tie žodžiai Liublino sutarties, kurie lie¬ 
pia sutaikinti Lietuvos įstatymus su Liublino unijos 
dvasia, idant tenai nebūtų nieko priešingo „unijai”. 
Mes jau viršuj išrodėme, jog sutartis unijos 1569 m. bu¬ 
vo toli gražu nepilna: vieni sutarties punktai pripažino 
Lietuvos savystovumą, kiti gi reikalavo Lietuvos įkuniJ 
jimo Lenkijon, kas buvo gyvenime neįvykdoma. 

Lenkai, kaip buvo sakyta, padarę unijos sutartį 1569 
m. manė atsiekė savo tikslą: sulieje „ant amžinų lai- 
kų"(?) Lietuvą su Lenkija. Gyvenimas vienok ėjo savo 
keliu, visai ne tuom, į kurį norėjo jį įstatyti Liublino sei¬ 
mas (1569). Liublino unijos aktas didžioje savo dalyje 
pasiliko negyva raide Gitara). Lietuva paėmė iš jo tik 
tą, kas jai tiko; tą-gi, kas buvo nepritaikoma prie jos po¬ 
litiškojo ir socijalio gyvenimo, — atmetė kaipo bereika¬ 
lingą sunkenybe. Užtenka dirstelti ant žemlapio Lietu¬ 
vos ir Lenkijos, sulyginti statistiškas skaitlines vienos 
ir kitos, idant suprasti, jog Lietuva trigubai būdama di¬ 
desnė už Lenkiją, nebegalėjo nusileisti ant papėdes Len¬ 
kijos provincijos, kaipo mėgsta nekartą tvirtinti tūli 
Lenkų liistorikai. 

Lietuva iki pateksiant Rusijos valstijon turėjo pilną 
savystovumą: nors Liublino sutartis buvo panaikinusi 
atskirą Lietuvos seimą, bet jo vietoj atsirado visatini Lle- 
i vos suvažiavimai, kurie faktiškai niekuom nesiskyrė nuo 
Lietuvos seimų. Ant popieros buvo nutarta, jog Lietu 

va ir Lenkija bendrai rinks sau karalius, gyvenimas 
vienok'taip lengvai panaikino šį sutarties punktą: Lie¬ 
tuva patvirtindavo karaliaus rinkimus tik ta sąlygą, jei 
jisai patvirtindavo jos teises ir privilegijas, užtikrinan¬ 
čias Lietuvai savistovumą. 

Nors kultūriška Lenkų įtekmč ir turėjo tūlą įtekme i 
Lietuvos bajoriją, kuri savinosi Lenkų kalbą, tačiaus ir 
pusėtinai’jau aplenkėjusi Lietuvos bajorija nesiliovė nie¬ 
kuomet gynusi Lietuvos savistovumo nuo Lenkų už¬ 
gauliojimų. Lietuva nors ir suvienyta politiškai su 
Lenkija (1569), tačiau ji visuomet liko ištikima savo tra¬ 
dicijai politiškojo savistovumo, kaipo palaiko savo gar¬ 
sios historiškos praeities. Pavyzdžiui, kuomet Zigman¬ 
tas Vaza gale XVI amž. buvo užsimanęs paskirti Vil¬ 
niaus vyskupu Lenką Bernardą Maciejovskį, Lietuviai 
jo nepriėmė, protestuodami ir reikalaudami Lietuvio. 
XVII amžije, laike karo su Zuvedais ir Maskva Lietuviai 
nekartą apreiškė savo savistovumą, pastūmėdami jį net 
iki pilnam sutraukymui ryšio su Lenkija. 1673 m. Lie¬ 
tuviai atsiekė, jog seimai rinkosi „alternatlm” (pakalei- 
niu) tai Lenkijoj, tai Lietuvoj (tankiausiai Gardyne). 
Pačioj pradžioj XVIII amž. neveizint į pusėtiną jau Lie¬ 
tuvos bajorų sulenkėjimą, Lietuva nesiliovė gynusi sa¬ 
vo savistovumo; geriausiu liudijimu politiškų pažiūrų 
valdančios Lietuvą tuo metu diduomenės gali būti Vil¬ 
niaus konfederacija 1700 metų Lapkričio 29 d., kuria 
Lietuva išsižada ir prakeikia visas „laisves”, atgaben¬ 
tas į Lietuvą iš Lenkijos, ir nori sugrąžinti absoliutišką¬ 
ją didžiojo kunigaikščio valdžią, kaip tai buvo didžių Ge¬ 
dimino ir Vytauto laikais, nes amžių bėgyje jie persitik¬ 
riną, jog Lenkų laisvės, atgabentos į Lietuvą, gamino tė¬ 
vynei prapultį. Pastebėtina, jog po šiuom dokumentu 
yra pasirašą visi augščiausieji Lietuvos urėdai, kaip antai: 
kunig. Karolis Radivilas, Lietuvos kancleris (ministerių 
pirmininkas), Januša Koributas, kunig. Višnioveckis, 
Lietuvos maršelga, kunig. Mikolas Oginskis, podskarbis 
(finansų ministeris), kunig. Antanas Oginskis, vyriau¬ 
sias Žemaičių vadas, Mikolas Koributas, kunig. Visnio- 

veckis vyriausias vadas Lietuvos kariu menės ir daugybė 
kitų augštųjų Lietuvos urėdu*)- Nežinia dar kokių prie¬ 
žasčių dėl Sis Lietuviu nutarimas nebuvo įvykdytas gy- 
veniman; jeigu jis būtu buvęs įvykdytas, Lietuva būtu 
buvusi sulaikyta ant krašto prapulties, į kurią paskui 
arti 100 metu vėliau nugramzdėjo Lietuva sykiu su Len¬ 
kija, užtraukusią ant mūsų tėvynės visas nelaimes. 

Gale XVIII amžiaus keliais metais pirm pateksiant 
po Rusijos valdžia, Lietuva vis dar buvo savystovia 
valstija, ką ji aiškiai apreiškė: „Konfederacya generalna woI- 
na W. X. Litewsklego”(1794 m.), kur dar kalbama apie valią 
Lietuvių tautos. 

Lietuva ir privienyta prie Rusijos (1795 m.) pasiliko 
atskira nuo Lenkijos. Šia ką rašo N. V. Repnin Troš- 
činskiui, valdęs tuo metu Lietuvą: „Lietuva tur pasilik¬ 
ti atskira nuo Lenkijos valdžia, turtais ir surėdimu, kaip 
ji pirma buvo atskira nuo Lenkijos valstija”. 

« • 

• 

Toki tai buvo Lietuvių santikiai praėjusiu amžių bė¬ 
gyje su Lenkais, kuomet abi tauti buvo savistovi. Ar 
pagerėjo kiek tų dvieju tautu santikiai dabar, kuomet 
abi velka sunkų nelaisvės jungą? Ar stipresnieji mūsų 
„broliai" Lenkai padeda nešti Lietuviams jų jungą? 
Kur tau, toli gražu, — jie senuoju savo papročiu antme- 
ta Lietuvai dar savo jungą pavidale jų „augštosios” kul¬ 
tūros. 

Lai neišdyla iš mūsų atminties mums padarytos ir te¬ 
bedaromos Lenkų skriaudos, lai vis tai būna mums per¬ 
spėjimu nuo vylingo Syrenos**) balso! 


*) Žiūr. „Narbutai t. IX, priedai X”. 
•*) Sirena — Yarfiavoi iymC. 

